Prirodni kamen Valjevo - Kamen u Valjevu, prodaja kamena Valjevo\nNalazite se na » Prirodni kamen » Prirodni kamen Valjevo\nPrirodni kamen Valjevo\nZa prirodni kamen Valjevo je područije u kome ćete sigurno naći ono što vam odgovara, pa ne čudi činjenica da se u čitavoj Srbiji, ali i šire, Valjevo smatra postojbinom najboljeg prirodnog kamena.\nValjevo i okolina jesu kraj u Srbiji koji je poznat po kvalitetnom prirodnom kamenu, koji se decenijama unazad eksploatiše, kako bi našao svoju primenu u domovima širom zemlje.\nZa kamen Valjevo je idealno područije, u kome se mogu naći najrazličitije nijanse prirodnog kamena, koji se pokazao kao izuzetno kvalitetan i izdržljiv materijal, koji odoleva mnogim promenama u okruženju.\nKamen u Valjevu se može naći praktično svuda, a naša firma sarađuje samo sa najboljim kamenolomima, iz koji se dobija prirodni kamen vrhunskog kvaliteta, stabilan i postojan, odličan za različite vrste građevinskih radova, kako u enterijeru, tako i u eksterijeru.\nKada je u pitanju prodaja kamena Valjevo ima veliki broj firmi koje se ovim poslom bave, a na vama je da izaberete onu koju smatrate najpouzdanijom. O nama najbolje govore svi zadovoljni klijenti, sa kojima smo do sada sarađivali.\nProizvodimo kvalitetan prirodni kamen, najbolje obrade, dostavljamo vam ga na vašu adresu i obavljamo ugradnju brzo i efikasno, sve u skladu sa dogovorom koji sa vama postignemo.\nKada tražite dekorativni kamen Valjevo nije daleko, posebno imajući u vidu da najveći deo posla mi obavljamo umesto vas. Vaš zadatak je da izabrete vrstu i dezen kamena koji vam odgovara, da nam kažete šta vam je od tog kamena potrebno, a nakon toga sve ostalo je naša briga.\nPrirodni kamen je pravi ukrasni kamen Valjevo je mesto gde ga najviše ima, a mi znamo kako da pronađemo onaj najkvalitetniji, da ga obradimo na pravi način i donesemo u vaše domove, kako bismo ih ulepšali, spolja ili unutra.\nNajrazličitije forme pravimo od prirodnog kamena raznolikih boja, tako da za nas ne postoji nikakva prepreka da učinimo vaš dom još atraktivnijim i lepšim. Naša firma vam stavlja na raspolaganje usluge proizvodnje i ugradnje prirodnog kamena, izrađujemo zidove, stepenice, česme, fontane, i sve ono drugo što vam padne na pamet.\nAko u našem katalogu nema toga što biste želeli, po vašoj želji pravimo sve što treba. Jer naša misija je da svi naši klijenti budu zadovoljni, a naš prirodni kamen bude rasprostranjen svuda u Srbiji.


Američki mediji: SAD bi trebalo u Ukrajini da koriste štap umesto šargarepe\nDa li je vreme da Ukrajina dobije nešto drugo umesto američke šargarepe\nSjedinjene Američke Države bi zbog pogoršane situacije u Donbasu trebalo na nju da utiču preko Kijeva, a ne obuzdavanjem Rusije, piše novinar američkog lista „Politiko“ Semjuel Čarap.\nPrema njegovom mišljenju, on je već doživeo politički „deža vu“ zbog odluke Bejdenove administracije koja je ponovo odlučila da ponudi Moskvi štap, a Kijevu šargarepu, trudeći se da se obračuna sa Rusijom uz pomoć sankcija, a da Ukrajinu ekonomski i politički veže za Zapad. Međutim, takav pristup više nije aktuelan.Među merama, koje bi SAD mogle da zatraže od Ukrajine, on je nazvao i univerzalnu amnestiju ili ustavne amandmane koji su od 2018. godine „zaglavljeni“ u Radi. On je uveren da će spremnost za mirovno rešenje dati Rusiji garancije za smanjenje sukoba.Podsetimo, ukrajinske vlasti su u aprilu 2014. godine pokrenule vojnu operaciju protiv Donjecke i Luganske Narodne Republike koje su proglasile nezavisnost nakon državnog prevrata u Ukrajini u februaru 2014. Kijev ne priznaje DNR i LNR i smatra teritorije ovih dveju republika okupiranim, a ustaničke snage terorističkim. Pitanje rešavanja situacije u Donbasu razmatra se, između ostalog, i na sastancima u kontakt grupe u Minsku, koja je od septembra 2014. godine usvojila tri dokumenta koji regulišu korake za deeskalaciju sukoba. Međutim, i nakon sporazuma o primirju između sukobljenih i dalje dolazi do razmene vatre.\nsvet, rusija, donbas, ukrajina, sad, svet – politika\n© Sputnik / Valeriй Melьnikov / Uđi u foto-galerijuVojnik DNR u gradu Gorlovka u Donjeckoj oblasti\nSjedinjene Američke Države bi trebalo da utiču na situaciju u Donbasu preko Kijeva, a ne vršenjem pritiska na Rusiju, piše novinar američkog lista „Politiko“ Semjuel Čarap.\nPrema njegovom mišljenju, on je već doživeo politički „deža vu“ zbog odluke Bejdenove administracije koja je ponovo odlučila da ponudi Moskvi štap, a Kijevu šargarepu, trudeći se da se obračuna sa Rusijom uz pomoć sankcija, a da Ukrajinu ekonomski i politički veže za Zapad. Međutim, takav pristup više nije aktuelan.\n„SAD zaista imaju uticaj na Ukrajinu, ali on nije baš najbolje iskorišćen. Umesto što su se usredsredili samo na vršenje pritiska na Rusiju, administracija Bajdena mora da natera Kijev da prihvati mere u cilju ispunjenja Minskih sporazuma. Ukrajina za njih nije pokazala neku posebnu želju još od pre šest godina kada su potpisani“, izjavio je Čarap.\nMeđu merama, koje bi SAD mogle da zatraže od Ukrajine, on je nazvao i univerzalnu amnestiju ili ustavne amandmane koji su od 2018. godine „zaglavljeni“ u Radi. On je uveren da će spremnost za mirovno rešenje dati Rusiji garancije za smanjenje sukoba.\n„Bez spremnosti da se Ukrajinci podstaknu na igru sa loptom zvanom Minski sporazum današnja američka politika jačanja pretnji Moskvi i podrške Kijevu mogla bi biti nedovoljna da se zaustavi rat. Moguće je da će Bajden morati da natera Ukrajinu na neke bolne korake i kompromise kako bi je spasao od katastrofe“, rezimirao je autor.\n19 Novembar, 21:14\n13:28Rumunka je ponovo oduševljena Srbijom: „Kakav duh!“ /video/


Ispovest neispavane mame !Šta se krije iza čestog bebinog buđenja tokom noći – Ženski kutak\n“Mnogi kažu kako se najteži delovi ranog majčinstva zaborave, ali verujte, nikad neću zaboraviti koliko je lišavanje sna užasno bilo. Moje bebe su se veoma često budile tokom noći, i jako dugo nisu mogle da sastave celu noć bez buđenja.\n” Bebe se rađaju od 9 do 18 meseci ranije u odnosu na životinje”, rekla je Narvaez. “To znači da pokušavate da umirite bebu čiji mozak još nije završio razvoj, jer tada ima svega 25 posto veličine čovčjeg mozga, te mnogi sistemi ni parametri nisu još uvek postavljeni.”\nNarvaezova krivi i evoluciju za bebin lagani san, ističući način života lovaca skupljača, koji su imali kraće periode sna. “Normalno je da postoje periodi buđenja i kratkog spavanja”, objasnila je profesorka.\n“Lovci-skupljači spavaju dva sata i zatim se bude, i to je sve za ta 24 sata.”\n“Evolucijska potreba za zaštitom tokom sna dovodi do ranije adaptacije na socijalnu, psihološku i emocionalnu sredinu i njene izazove”, istače doktor Džejms Makina, antropolog sa Univerziteta u Notr Damu.\n“Tipično, bebe vole da spavaju tokom dana, a vreme od šest po podne do ponoči im je omiljeni period da budu budne”, istakao je Flaming. “Tačnije, biološki, to je velika prednost jer će u tom periodu imati veću pažnju onih dvoje od kojih im je potrebna najveća pažnja.”\nVećina beba zaista ima taj period od šest po podne do ponoći da provodi sa svojim roditeljima tokom prvih meseci, ali to ne znači da se svakako neće i tokom noći buditi kako bi dobila dodatnu nežnost i ljubav od vas.”\n“Znamo da bebe koje umiru od SIDS-a (Sindrom iznenadne smrti deteta) često imaju neku vrstu nedostatka uzbuđenja (ne uzbuđuju se dovoljno)”, objasnio je Makina. “Uzbuđenje je detetova najbolja odbrana od potencijalnih psihičkih izazova.”\nPovezane vesti:bebe, mame


[NAJAVA] Otvaranje prve "3DEXPERIENCE" laboratorije na Mašinskom fakultetu uz seriju predavanja o vazduhoplovnoj industriji - Tango Six\n[NAJAVA] Otvaranje prve „3DEXPERIENCE“ laboratorije na Mašinskom fakultetu uz seriju predavanja o vazduhoplovnoj industriji\nKompanija CADCAM Data otvoriće prvu „3DEXPERIENCE“ laboratoriju u Beogradu, na Mašinskom fakultetu Univerziteta u Beogradu, u četvrtak, 17. oktobra u Svečanoj sali na drugom spratu sa početkom od 10:30 časova.\n– Otvaranje laboratorije je rezultat zajedničke saradnje naše kompanije, koja je donirala licence za opremanje laboratorije za razvoj proizvoda, i Mašinskog fakulteta u Beogradu, a priliku da je koriste imaće studenti svih nivoa studija, istraživači i profesori.\nIdeja nam je bila da uz otvaranje laboratorije organizujemo i nekoliko interesantnih predavanja naših gostiju iz Srbije i inostranstva. Tako će Matteo Cocco iz kompanije Dassault Systemes predstaviti sudentski projekat “Humanoidni robot Poppy” i upotebu sistemskog inženjerstva na platformi „3DEXPERIENCE“, a u nastavku predavanja će predstaviti dva podsticajna projekta za studente. U prvom će ova kompanija omogućiti studentima instalaciju besplatnih licenci „3DEXPERIENCE Essentials“ na svoje računare. Na ovoj platformi će imati pristup osnovama programa CATIA ali će moći i da koriste industrijske proizvode kao što su „ENOVIA“, „DELMIA“ i „SIMULIA“. Drugi se tiče poziva studentima Mašinskog fakulteta da se priključe aktuelnom studentskom takmičenju „Izazov održivosti“ u toku kog studenti treba da predlože svoju ideju za smanjenje upotrebe plastike u izradi proizvoda, reciklažu ili inovativni „zeleni“ dizajn, kako bi napravili ekološki bolji svet. Postoje tri kategorije, nagrade su razne, a dobitnik glavne nagrade će putovati na manifestaciju Monaco Ocean Week 2020 da predstavi svoj projekat.\nCezar Sančez Lopez, potpredsednik kompanije Erbas, koja je jedna od najvećih korisnika platforme „3DEXPERIENCE“, osvrnuće se na trendove u vazduhoplovnoj industriji, dotaćiće se primera upotrebe ovog softverskog rešenja u unapređenju poslovanja Erbasa i ohrabriti mlade da nastave usavršavanje i prate najnaprednije softverske tehnologije kako bi bili što spremijii za izazove industrije. Direktor i rukovodilac projektne organizacije kompanije Konelek, dr. Andrija Ekmedžić će prezentovani upotrebu softverskog rešenja CATIA u vazduhoplovnim strukturama. Od studenata iz udruženja Beoavia imaćemo priliku da čujemo kako upotrebljavaju softverska rešenja kompanije CADCAM Data na studentskim projektima projektovanja najrazličitijih tipova letelica. – stoji u pozivu kompanije.\nSvi zainsteresovani za prisustvo mogu se registrovati popunjavanjem formulara ovde.


Konkurs za onlajn trening o zajedničkom javnom upravljanju u digitalnom dobu na Zapadnom Balkanu | Obrazovanje\nPretraga akademija strukovnih studija\nKonkurs za onlajn trening o zajedničkom javnom upravljanju u digitalnom dobu na Zapadnom Balkanu\n30. jul 2021. 17:28:15\nOtvoren je konkurs za učešće na besplatnom intenzivnom onlajn treningu ”Collaborative Governance in a Digital Era” koji se održava od 18. do 29. oktobra 2021. godine u organizaciji Univerziteta u Halmštadu (Švedska) čiji istraživači i nastavnici ga sprovode. Trening je razvijen u cilju podizanja znanja i kapaciteta u praksi saradnje u upravljanju u digitalnoj eri u regionu Zapadnog Balkana. Za učešće se mogu prijaviti mladi (do 35 godina) sa iskustvom rada u javnoj upravi ili interakcije sa njom, iz zemalja Zapadnog Balkana, uključujući Srbiju, a prijave su moguće od 9. do 31. avgusta 2021. godine.\nOvaj trening priprema učesnike da budu lideri u javnoj upravi koja je pod velikim uticajem međunarodnih trendova upravljanja i tehnološkog razvoja. Sastoji se od pet blokova na različite teme, od kojih svaki sadrži mešavinu kratkih predavanja, interaktivnih seminara i grupnih zadataka.\nZa prijavu je potrebno dostaviti motivaciono pismo, biografiju u Europass formatu, dva pisma preporuke i sertifikat o znanju engleskog jezika.\nDetaljnije informacije o sadržaju treninga, konkursnoj dokumentaciji i načinu prijave dostupne su na stranici Univerziteta u Halmštadu.


MEk: za 7 projekata klastera opredijeljeno 98.000 eura subvencija • SENAT.me\nⓈ > Finansije i investicije > MEk: za 7 projekata klastera opredijeljeno 98.000 eura subvencija\nSedam projektnih predloga klastera ispunilo je uslove programa podsticanja razvoja klastera u Crnoj Gori za 2017. godinu i za njihovu realizaciju planirano je ukupno 177.305,00 eura. Od tog će Ministarstvo ekonomije subvencionisati 98.317,00 eura.\nFormiranje novih klastera pozitivan je signal i pokazatelj da se privrednici u sve većoj mjeri povezuju, čime broj klastera u kontinuitetu raste. Ministarstvo ekonomije je zadovoljno intresovanjem klastera, ali sa druge strane, s obzirom na intenzivnu promociju Programa, kao i obezbijeđenu tehničku podršku koju klasteri nisu adekvatno iskoristili, očekivalo se da će veći broj dostavljenih aplikacija ispuniti uslove Programa. Ipak, pozitivno je što su klasteri čiji su projekti ispunili uslove Programa aplicirali sa projektima značajno veće vrijednosti u odnosu na prethodne godine, tako da je realizacija raspoloživih sredstava na visoko zadovljavajućem nivou.\nSa odabranim klasterima slijedi potpisivanje Ugovora o dodjeli subvencije, nakon čega će započeti realizacija projekata, čiji će tok pratiti Ministarstvo ekonomije.\nRang lista izabranih korisnika programa:\nKlaster drvoprerade Rožaje – Rožaje\nUdruženje drvoprerađivača – Andrijevica\nEdukativni centar za informacion tehnologije – Podgorica\nTuristički klaster – Andrijevica\nKlaster drvoprerade – Bijelo Polje\nUdruženje turistički klaster Montenegro – Nikšić\nKlaster Agroturizam Nikšić – Nikšić


FSS PRELOMIO Sudija koga "ne vole" ni Zvezda, ni Partizan deli pravdu u finalu Kupa Srbije!\nZavesu na sezonu u srpskom fudbalu spustiće fudbaleri dva najveća domaća kluba.\nCrvena zvezda i Partizan po treći put u ovoj takmičarskoj godini sastaće se u utorak od 19 časova na stadionu Rajko Mitić. Boriće se za trofej Kupa Srbije, a Fudbalski savez Srbije odredio je arbitre tog duela.\nPištaljka je dodeljena Srđanu Jovanoviću, kom će pomagati Uroš Stojković i Milan Mihajlović, dok je četvrti sudija Lazar Lukić.\nJovanoviću će ovo biti drugi put da sudi utakmicu između Zvezde i Partizana. Prethodno je to bio 161. večiti derbi, završen pobedom crno-belih 2:0, a posle kog su crveno-beli imali zamerke zbog poništenog gola pri rezultatu 0:0.\nSmatrao je arbitar da je u toj situaciji Žander faulirao Stojkovića, pa nije priznat pogodak Nemanje Milunovića.\nNezadovoljni odlukama ovog arbitra bili su i u Partizanu posle poraza od Vojvodine u Novom Sadu (3:2), septembra prošle godine. Izdali su tada saopštenje u kom je navedeno da je Jovanović direktno uticao na rezultat.\nTORINO SLAVI SRBINA, NAPULJ GA "KUNE"! Jednim potezom rešio italijansku dramu za Ligu šampiona: Darko Lazović "uništio" Napoli i poslao Juventus u elitu! /VIDEO/\nMUK 15.000 NJUJORČANA "čuo" se do Srbije! Bogdan Bogdanović "bacio na konopce" Nikse, Tre Jang ih nokautirao - "brejk" Atlante u Medison Skver Gardenu!\nKako bilo, Srđan Jovanović je trenutno najbolje rangirani srpski sudija u UEFA i u utorak će imati glavnu reč u finalu Kupa.\nSKADARLIJSKA BOEMIJA Glumci, pevači i umetnici, uz pesmu i muziku oživljavaju DUH STAROG BEOGRADA (VIDEO)


M. D. 25. maja 2017. 15:25\nDa li će Ramuš Haradinaj biti novi kosovski premijer i da li bi i kakve poteškoće to moglo da stvori – sagovornici Tanjuga kažu da u svakom slučaju to ne bi bila baš prijatna situacija, istovremeno izražavajući sumnju da bi se on u toj ulozi uopšte mogao naći.\nAleksandra Janković kaže da je u ovom trenutku za Srbiju mnogo važnije od imena budućeg kosovskog premijera da se otvori prostor za nastavak normalizacije odnosa Beograda i Prištine, što je, podseća, uslov nastavka evrointegracija.\nPredsednica Centra za spoljnu politiku, međutim, upozorava da nije realno da se taj proces nastavi pre kraja juna, kad se može očekivati nova kosovska vlada.\nTime se, primećuje, dovodi u pitanje na koji način će poglavlja sa Srbijom biti otvarana u daljem procesu, odnosno koliko će Srbija biti taoc dešavanja na prištinskoj političkoj sceni.\nPotencijalnog kosovskog premijera, kako kaze, teško je predvideti, a za Srbiju je, naglašava, najvažnije da ono što je u međunarodnim okvirima i tokom pregovaračkog procesa do sada dogovoreno, bude i implemetirano.\n„Ovo s obzirom da je Zajednica srpskih opština za srpsku stranu od ključnog značaja u budućem procesu normalizacije odnosa“, kaže Joksimović.\nOna ukazuje na ozbiljno pitanje – koliko će se novi kosovski premijer, ko god on bio, držati predizbornih obećanja, a koliko će morati da se vrati u okvir onog što je prethodna vlada dogovarala, odnosno ono što međunarodna zajednica od Kosova očekuje.\n„Ime Haradinaja nosi simbolički i psihološki teret u odnosu na Beograd, i verujem da će se, bez obzira na to ko bude premijer, ovaj proces nastaviti uz koordinaciju Brisela“, zaključila je Joksimović u izjavi Tanjugu.\nHaradinaj je već jednom bio premijer, podseća politički analitičar Dušan Janjić i navodi da je s premijerskog mesta otišao u Hag, ali i da je kao premijer veoma dobro sarađivao sa srpskim političarima.\nOn, međutim, tvrdi da nema realnih pokazatelja, istraživačkih, u javnom mnenju, političkih, za tvrdnju da bi Haradinaj mogao biti premijer.\nI Oliver Ivanović, lider Građanske inicijative SDP, kaže da nije siguran da će Haradinaj baš biti taj koji će biti premijer.\n„To nije sasvim izvesno mogući rasplet ovog izbornog procesa, mada je Haradinaj kao takav najavljen ispred koalicije PDK i Nisma, što znači da će s njim ići kroz čitavu kampanju. Međutim, kada dođe do raspodele funkcija, nisam baš siguran da će on biti taj, ali ako i bude, mi protiv toga ne možemo ništa, niti treba da pretendujemo na to da mi Albancima biramo njihove predstavnike“, smatra Ivanović.\nNasuprot tome Ivanović je uveren da, kad je reč o našim predstavnicima, gde smo mi vlasni da odlučujemo o njima, moramo oštro da se suprostavimo idejama, ako takvih ideja upšte ima, da nam Albanci sugerišu ko je za nas najbolji.\n„Najbolje srpske predstavnike treba da bira srpski narod, a srpski predstavnici ne treba da izgube iz vida da im je jedino sigurno i izvesno da moraju imati najbolju moguću komunikaciju sa Vladom Srbije, ko god da čini tu vladu“, kaze Ivanović za Tanjug.\nO tome da li izbor Haradinaja otvara poteškoće, što je pre nekoliko dana napomenuo srpski premijer Aleksandar Vučić, Janjić kaže da to pre vidi kao poruku namenjenu srpskim političarima i samopodršci srpskoj listi, odnosno da je to „pokušaj Beograda da ima kontrolu ukoliko Haradinaj bude premijer“.\n„Jer, pretpostavka je da će Haradinaj, kao i Hašim Tači, želeti one Srbe koji su bliži Beogradu. Svi ti političari, bez obzira šta javno govore, kada dođe do podele moći onda oni traže u Beogradu onoga ko je blizak vlasti, a to znači Vučiću“, kaže za Tanjug Janjić.\nOn, inače, pretpostavlja i da je priča o Haradinaju kao premijeru indirektna pomoć Beograda Tačiju i vraćanje duga za to što je „izuzetno dobro organizovao srpske predsedničke izbore na Kosovu, bez ijednog incidenta“.\n„Ima i drugi deo, koji je za unutrašnju upotrebu, a to je da se pomogne jedna od sedam srpskih lista, takozvana Srpska lista“, smatra Janjić.\nOn, inače, podseća da istraživanja koja su mu poznata pokazuju da je Hašim Tači ubedljivo prvi, kao i njegova partija, a da bi koalicija oko Ramuša Haradinaja eventualno mogla da bude četvrta.\n„Možda ima nekih informacija koje obični građani nemaju, da se prave neke nagodbe između Tačija i Haradinaja, ali za to su izuzetno male šanse“, uveren je Janjić.\nA da li bi Haradinaj kao premijer izazvala poteškoće, na to pitanje Ivanović kaže će kontakti s njim kao premijerom biti „neugodni sami po sebi“, pre svega s obzirom da srpsko tužilaštvo ima ozbiljan predmet protiv njega.\n„Kako će se sresti naš budući premijer sa njim, to ne znam, sa rukavicama ili bez rukavica, u svakom slučaju to će predstavljati neugodan susret“, poruka je Ivanovića.


POGLAVLJE 23: Revizija Akcionog plana do jeseni 2018. godine\nSrbija će izvršiti reviziju Akcionog plana za Poglavlje 23 posle čega će biti određeni i novi rokovi za ispunjavanje obaveza u vezi sa tim poglavljem, a ceo "posao" bi trebalo da bude završen do jeseni, rekao je šef Pregovaračkog tima za Poglavlje 23, Čedomir Backović.\n"Nameravamo da odmah posle praznika počnemo sa analizom na osnovu koje ćemo izvršiti reviziju Akcionog plana i u pogledu rokova, a rokovi dolaze tek kada ustanovimo šta bi možda trebalo promeniti, a onda da vidimo koji su to rokovi u kojima se to može proizvesti. Računamo da će ceo taj posao biti gotov negde do jeseni", rekao je Backović.\nOn je najavio da će do sredine januara biti objavljen prvi radni tekst izmene Ustava Republike Srbije ("Sl. glasnik RS", br. 98/2006) u oblasti pravosuđa na kojem se, kako kaže, trenutno radi sa ekspertima Venecijanske komisije.\n"Nakon kruga diskusija sa civilnom društvom obratili smo pažnju ne samo na ono što je rečeno, nego i na ono što nije rečeno, ne samo na one koji su učestvovali, nego i one koji nisu učestvovali diskusiji jer sve to ima svoju težinu", ocenio je šef Pregovaračkog tima.\nNa pitanje kakvi su planovi u oblasti borbe protiv korupcije koja se ističe kao jedna od najprobelmatičnijih, Backović je rekao da je pitanje meseca kada će biti donete najnovije izmene Zakona o Agenciji za borbu korupcije ("Sl. glasnik RS", br. 97/2008, 53/2010, 66/2011 - odluka US, 67/2013 - odluka US, 112/2013 - autentično tumačenje i 8/2015 - odluka US).\n"U pogledu organizovanog kriminala imali smo značajne zakonske izmene i dopune koje bi trebalo da zažive u martu i podrazumevaju da se u Tužilaštvima formiraju multidisciplinarni timovi u kojima neće sedeti samo tužioci nego i finansijski stručnjaci i drugih oblasti koji će moći da pariraju ljudima kojima se bave kriminalom", ukazao je Backović.\nIzvor: Vebsajt RTV, 04.01.2018.


Društvena odgovornost | Halcom.ba\nBiti društveno odgovoran i raditi posao sa\nintegritetom je ključ našeg funkcionisanja.\nZajedno postižemo napredak u sredini u kojoj radimo i živimo.\nHalcom ima dugogodišnju tradiciju sponzorstva studenata u oblasti dizajna, inovacija i programiranja, koja omogućavaju mladim profesionalcima da unaprijede svoje vještine, pokažu svoj talenat i obogate svoje biografije sa konkretnim iskustvom.\nU saradnji sa Univerzitetom u Ljubljani i Društvom studenata elektrotehnike i računarstva EESTEC LC Ljubljana, Halcom je u prošlosti podržao nekoliko studentskih takmičenja. Jedan od takvih događaja je „Halcom-ova olimpijada“, gdje su se studenti sa odsjeka za fiziku i matematiku sa Univerziteta u Ljubljani, takmičili svojim istraživačkim radom, a pobjednici su dobili novčane nagrade. Nedavno su organizovane devetodnevne intenzivne međunarodne radionice „Money Talks“, gdje je učestvovalo 20 studenata iz 6 zemalja koji su radili na gemificakionom konceptu za mobilno bankarstvo. Pet najboljih učesnika je zadržano da nastave istraživanje svojih ideja, u Halcom prostorijama.\nSponzorstvo umjetnosti i kultura\nHalcom aktivno podržava renomirane kulturne institucije i događaje u gradovima u kojima posluje, obogaćuje mjesta i ljude koji tu žive, uključujući i zaposlene.\nAngažmanom u lokalnom kulturnom životu, zaposleni imaju određene povlastice kao što su karte po sniženim cijenama i obilaske iza scene, na taj način neprestano šire svoje vidike i jačaju lokalne korjene.\nU Halcom-u smo vrlo posvećeni zaštiti prirodne sredine. Uspostavili smo internu grupu za zaštitu životne sredine, koja je odgovorna za efikasno i održivo smanjenje uticaja na životnu sredinu, kao i kontinuirano poboljšanje učinka..\nNaši napori su fokusirani na efikasno korištenje energije, vode i kancelarijskog materijala. Do danas, broj inicijativa u ovoj oblasti sprovedeno je niz rješenja u svim poslovnim prostorijama: od podsticanja efikasnog korištenja papira, efektivnim programima reciklaže papira i baterija, do remote starting of computer equipment i uvođenja maskote za održivost životne sredine u javnim prostorijama Halcom-a, koja dijeli savjete o štednji vode i energije. Halcom takođe podržava mladu visoko-tehnološku kompaniju Elaphe, koja razvija ekološka pogonska motorna vozila sa uštedom energije. Ovakvi točkovi će prvo biti ugrađeni u lakim električnim vozilima, kao što su skuteri, a dugoročni plan je da ih koriste najprije automobilske industrije.\nPomoć onima kome je najpotrebnija\nU Halcom-u smo aktivne pristalice volontiranja i pomaganja. Tokom cijele godine, sprovedeno je niz akcija u kojoj svaki zaposleni dobija šansu da uradi nešto humano što je njemu najinteresantnije i najbliže. Naši zaposleni velikodušno poklanjaju svoje vrijeme, novac i stručnost na različitim dobrotvornim aktivnostima – od rada sa neprofitnim organizacijama, pružajući direktnu pomoć porodicama - prikupljajući hranu, odjeću, pomažući u poboljšanju životnih uslova i organizujući za djecu programe u kampovima.\nOsim odvajanja sume novca za humanitarne pomoći onima kojima je potrebna, Halcom podržava i 1 na 1 program, udvostručavajući sumu novca koju je zaposleni omogućio za neku priliku.


KUĆA U PUERTU\n/ KUĆA U PUERTU\nLavovski popust\tGordana Ćirjanić\tKUĆA U PUERTU\nOvaj roman je jedan od onih retkih romana koji snagom umetničke vizije obeležavaju naše vreme. Gordana Ćirjanić je ostvarila roman epskih srazmera u kojem se istovremeno ogledaju XX vek i uzbudljiva intimna priča. Spajajući istoriju Španije i Srbije, romansijerka je intelektualno angažovano napisala izuzetnu knjigu o samoći i ljubavi, o strasti i slobodi.\nOvaj roman je jedan od onih retkih romana koji snagom umetničke vizije obeležavaju naše vreme. Gordana Ćirjanić je ostvarila roman epskih srazmera u kojem se istovremeno ogledaju XX vek i uzbudljiva intimna priča. Spajajući istoriju Španije i Srbije, romansijerka je intelektualno angažovano napisala izuzetnu knjigu o samoći i ljubavi, o strasti i slobodi. Komentari\nONO ŠTO ODUVEK ŽELIŠ\nRSD 660.00\tPOLJUBAC\nRSD 1,018.00 Cena sa popustom:\nRSD 453.00\tVELASKEZOVOM ULICOM DO KRAJA\nRSD 716.00 Cena sa popustom:\nRSD 5,572.00\tCena na akciji:\nRSD 465.00\tKAPRICI I DUŽE PRIČE\nRSD 650.00\tPRETPOSLEDNJE PUTOVANJE\nRSD 429.00\tVEČNOST JE, KAŽU, DUGAČKA\nRSD 712.00 Cena sa popustom:\nRSD 462.00\tKupci koji su kupili ovaj proizvod, kupili su i sledeće:\nODRAZI MESECA NA VODI


Povećava se bezbednost na delu Zrenjaninskog puta – Borča\n15. February 2014.\nNajkritičniji deo Zrenjaninskog puta, između Pančevačkog mosta i raskrsnice Borča-Ovča, dobija novu saobraćajnu signalizaciju. Brojni građani ukazivali su na nebezbednost te deonice, o čemu je Studio B više puta izveštavao.\nSada su tamo proradili semafori na dva pešačka prelaza na kojima ih nikada ranije nije bilo, svetlosnu signalizaciju dobija još jedna raskrsnica, a po sredini puta u dužini od tri kilometara biće postavljena zaštitna ograda da bi se sprečilo pretrčavanje.\nSemaforizacija tri raskrsnice na Zrenjaninskom putu, zamena deset semafora, kao i postavljanje ograde koja će razdvajati dve saobraćajne trake biće završeni krajem aprila, što će znatno povećati bezbednost na ovom delu puta, rekao je sekretar Privremenog organa grada Beograda Goran Vesić prilikom obilaska te deonice.\nDeo puta između Pančevačkog mosta i naselja Ovča i Borča u dužini od četiri kilometra danas su obišli i gradski sekretar za saobraćaj Dušan Rafailović i direktor Direkcije za javni prevoz Uglješa Mitrović. Vesić je rekao da deo puta između Pančevačkog mosta i naselja Ovča i Borča u dužini od četiri kilometra spada u jednu od najkritičnijih saobraćajnica u Beogradu na kojoj je u poslednje tri godine poginulo 13 ljudi.\n– Na potezu od gotovo četiri kilometra semaforizovaćemo tri raskrsnice i zameniti semafore na deset raskrsnica. Tako ćemo dobiti nov potez koji će biti potpuno zaštićen semaforima i pešačkim prelazima. U dužini od tri kilometra postavićemo ograde koje će razdvajati dve saobraćajne trake, tako da ljudi više neće moći da pretrčavaju ulicu, što je ovde bio jedan od problema. Prema izveštajima MUP-a jedan od najčešćih uzroka saobraćajnih nesreća je pretrčavanje preko ulice van pešačkog prelaza i vožnja suprotnom saobraćajnom trakom. Osim toga, biće rešene i još neke druge raskrsnice usporavanjem saobraćaja na mestima gde ima dece – istakao je Vesić.\nOn je dodao da će zahvaljujuću Sekretarijatu za saobraćaj stari semafori biti upotrebljeni za raskrsnice u prigradskim delovima, na manje frekventnim prelazima. – Ovako izlazimo u susret građanima i rešavamo brojne zahteve koji se godinama daju Skupštini grada da se uredi ovaj potez. Pokazali smo da problem može da se reši kad se ima volje. Ovaj posao košta oko 35 miliona dinara, što je obezbeđeno budžetom za ovu godinu. Iako je manjak para, uspeli smo da obezbedimo sredstva za značajne projekte – istakao je Vesić.\nPrema zvaničnim podacima MUP-a Srbije u poslednje tri godine na tom delu puta dogodile su se 803 saobraćajne nesreće, u kojima je povređeno 355 lica, nastradalo je 13, dok je prošle godine ovde stradalo sedam osoba.\nSekretar za saobraćaj Dušan Rafailović kazao je da se posle duže vremena rešava problem bezbednosti saobraćaja na potezu od Pančevačkog mosta do raskrsnice Ovča- Borča. On je dodao da će problem koji duži niz godina muči građane Beograda biti rešen u kratkom roku.\nU okviru ovog projekta realizovaće se sledeće aktivnosti: semaforizacija nesemaforisanih bočnih prilaza, semaforisanje tri nove raskrsnice – raskrsnica Zrenjaninski put – Save Kovačevića – Sutjeska 1 (Pošta Krnjača), Zrenjaninski put – pešački prelaz ispred benzinske stanice MOL i Dolovske ulice, kao i raskrsnica Zrenjaninski put – pešački prelaz iza benzinske stanice MOL ispred Pakračke ulice u zoni autobuskog stajališta „Novo naselje”.\nBiće razdvojen kolovoz po smerovima postavljanjem zaštitnih ograda kako bi se sprečila vožnja u kontra smeru, obeleženi pešački prelazi na raskrsnici Zrenjaninskog puta sa Ulicom Ivana Milutinovića i put za Ovču (raskrsnica Zrenjaninski put – ulazak u naselja Borča i Ovča), uveden jednosmerni režim saobraćaja na uličnoj mreži koja se nalazi u zonama raskrsnicama kod EDB u Krnjači i restorana „Bitolj”, kao i zona usporenog saobraćaja na servisnim saobraćajnicama između ulica Branka Momirova i Partizanski blok ulica 1, sa obe strane Zrenjaninskog puta.


Jun 24, 2020 10:24\nParada je počela u 10 sati po moskovskom vremenu otkucajima sa Spaske kule na Crvenom trgu, a smotru vojnih jedinica izvršio je ministar odbrane Sergej Šojgu, koji je zatim predao raport predsedniku Rusije Vladimiru Putinu na čiji poziv je minutom ćutanja odata pošta stradalima u borbi protiv fašizma.\nPutin je rekao da su se milioni ljudi iz svih republika bivšeg Sovjetskog saveza borili i spasli svoju zemlju od nacizma.\n"Ne znam kako bi svet izgledao da nije bilo Crvene armije. Borci su platili visoku cenu da bi odbranili svoju zemlju'', rekao je Putin u pozdravnom govoru koji je završio tradicionalnim poklikom ''Ura'' posle kojeg je izvedena himna Rusije, a zatim je počeo defile vojnih jedinica.\nPutin: Najgrandioznija pobeda odredila budućnost planete\nPutin je poručio na Vojnoj paradi, povodom obeležavanja 75. godina od pobede nad fašizmom u Drugom svetskom ratu, da je to najgrandioznija pobeda u istoriji koja je odredila budućnost planete.\nParadi na Crvenom trgu u Moskvi prisustvuje i predsednik Srbije Aleksandar Vučić, a u tradicionalnoj smotri ove godine učestvuju vojnici iz 19 zemalja, među kojima i gardisrti Vojske Srbije.\n"Čestitam vam 75. godišnjicu pobede u Velikom otadžbinskom ratu, pobede koja je odredila budućnost planete za naredne decenije i zauvek je u istoriji ostala kao najgrandioznija po svom razmeru i značaju i duhovnoj i moralnoj visini", naglasio je Putin.\nPodseća da je ovo 75. godišnjica tradicionalne proslave pobede, koja se u Rusiji održava 24. juna, kada je kod Kremlja održana legendarna parada pobednika.\n"Ostala je u istoriji kao pobeda dobra nad zlom, mira nad ratom i života nad smrću", istakao je Putin.\nPredsednik Rusije kaže da je to bila parada svih branilaca otadžbine, kao znak suirovog upozorenja, kada su Crvenim trgom prošli pukovi sa frontova i svi koji su učestovali i pobednički se vratili kući, kao znak pravedne osvete i upozorenja.\n"Prisustvovali su svi koji su se hrabro borili za otažbinu i danas se klanjamo svetoj uspomeni na sve one koji se nisu vratili iz rata, na naše očeve, dedove, sinve, kćeri, muževe, žene, braću, sestre, rodbinu i prijatelje... tugujemo za veteranima koji su nas već napustili i zato minut ćutanja u njihovo ime", poručio je Putin nakon čega je usledio minut ćutanja.\nUvek ćemo pamititi da je sovjetski narod porazio nacizam i doneo kraj strašnoj tragediji holokausta, rekao je Putin i zapitao šta bi se desilo sa svetom da u njegovu zaštitu nije stala Crvena armija.\n"Težili su da unište neprijatelja i da se vrate kućama i za slobodu Evrope su platili ogromnu cenu. Stotine hiljada boraca su pale u stranim zemljama, sovjetski narod je podneo osnovni teret borbe protiv nacizma. Te 1941. preko 80 sila Nemačke i njenih satelita je bilo protiv SSSR-a, ta armada je bila ipak nemoćna pred jedinstvom sovjetskog naroda i savladali su 600 neprijateljskih divizija, uništeno je 75 odsto tenkova, aviona, i oruđa neprijatelja. To je časna i ničim nepomućena istina o ratu. Naša je obaveza da je čuvamo i predamo našoj deci, unucima i praunucima".\nPutin je istakao da su gosti iz različitih zemalja došli da iskažu poštovanje svima koji su odbranili mir na planeti.\n"Nećemo zaboraviti doprinos naših saveznika u postizanju pobede i poštujemo hrabre borce svih zemalja antihitlerovske koalicije koji su se hrabro borili u zemljama Evrope", kazao je Putin.\nIstiče da se tu vidi vrednost čoveka, i koliko je važan mir i spokojan život, kao i da shvatamo koliko je važno učvršćivanje prijateljstva među narodima i otvorenost i dijalog po pitanju najvažnijih stvari na međunarodnoj sceni.\nZato je važno stvaranje opšteg sistema bezbednosti za svet koji se brzo menja i samo zajedno ga možemo zaštititi od novih opasnih pretnji, poručio je Putin.\n"Učinićemo sve da pamćenje na vaše herojske podvige nikada ne nestane, slava pokolenju koja je pobedila nacizam, slava junacima otadžbinskog rata, uraaaa", uzviknuo je Putin.\nVučić pozdravio ešalon Garde VS na Paradi u Moskvi\nPredsednik Srbije Aleksandar Vučić, koji prisustvuje Vojnoj paradi u Moskvi, pozdravio je ešalon Garde Vojske Srbije koji učestvuje u smotri.\nPredsednik Srbije s ponosom je ispratio defile srpskih gardista na Vojnoj paradi povodom obeležavanja 75. godišnjice pobede na fašizmom u Drugom svetskom ratu.\nVučić je sa tribina, odakle sa predsednikom Rusije Vladimirom Putinom i drugim visokim zvaničnicima prati paradu, stavio ruku na srce, čime je pokazao koliko je ponosan što uz ruske vojnike danas na Crvenom trgu marširaju i srpski gardisti.\nDodika na Crvenom trgu pozdravio Putin\nSrpskog člana Predsedništva BiH Milorada Dodika na Crvenom trgu u Moskvi pozdravio je predsednik Rusije Vladimir Putin.\nDodik prisustvuje vojnoj paradi povodom 75 godina pobede nad fašizmom.\nZajedno sa Dodikom u loži na Crvenom trgu je i reditelj Emir Kusturica odakle prate Paradu pobede, prenela je RTRS.\nDodik je juče doputovao u Moskvu, kada je poručio da očekuje da će se Paradom pobede rehabilitovati stare, istinske vrednosti iz Drugog svetskog rata.\nParada pobedeMoskvaVojska SrbijeVladimir PutinAleksandar VučićMilorad Dodik\nDr Janković: Nema opuštanja barem do leta 10\nSrbija: 1.317 novozaraženih, umrlo još 20 osoba 17\nDNEVNIK 16.01.2021. 7\nU Srbiji 1.393 novozaražena, 22 osobe preminule 18\nVučić: Imamo sliku o mogućim učesnicima u ubistvu Ivanovića 28


Popović: Odbranom celovite Srbije Putin brani mir u svetu - Sputnjik Srbija\n04:20 14 Avgust 2020\n20:39 08.05.2019 (osveženo 20:41 08.05.2019) Preuzmite kraći link\nSutra će u Beogradu i u još 10 gradova u Srbiji četvrtu godinu zaredom biti održana manifestacija „Besmrtni puk“.\nU glavnom gradu svečani marš će početi u 17 sati ispred Spomenika oslobodiocima Beograda, a kolona će se posle kretati uobičajenom trasom, od Ruzveltove, preko Bulevara Kralja Aleksandra, do platoa ispred Skupštine grada Beograda, gde će biti organizovan veličanstven koncert u organizaciji Ruskog doma u Beogradu, a uz podršku grada Beograda i Vlade grada Moskve.\nO značaju te manifestacije za Sputnjik je govorio ministar za inovacije i tehnološki razvoj Nenad Popović.\n„Pre svega, treba reći da su naše deke i bake bili heroji i da su najveće žrtve u Drugom svetskom ratu podnele Rusija i Srbija. U Rusiji je više od 20 miliona ljudi izgubilo život u Drugom svetskom ratu, a u Srbiji procentualno verovatno najviše u Evropi. Rusija i Srbija su oslobodile Evropu, naši preci, heroji oslobodili su Evropu.“\nPopović ističe da je naša dužnost da se sećamo heroja.\n„’Besmrtni puk‘ je ideja koja je počela u Rusiji, koja se danas obeležava u više od 100 zemalja sveta, ali posle Rusije i Moskve ’Besmrtni puk‘ u Beogradu je najbrojniji. Noseći slike naših predaka, heroja, šaljemo poruku i našoj deci i budućim generacijama da više nikada nećemo dozvoliti da fašizam pobedi i da neće uspeti pokušaji nekih zemalja da urade reviziju istorije i da žrtve prikažu kao dželate, a dželate kao žrtve.“\nPopović navodi da ne smemo da zaboravimo našu istoriju i naše žrtve, jer samo sećajući se tih žrtava, mi nećemo dozvoliti da se rat ponovi u budućnosti.\n„Velika je poruka što će na sutrašnjem ’Besmrtnom puku‘ sa Beograđanima šetati i dva predsednika odbora za međunarodne odnose i socijalnu politiku Ruske Federacije Konstantin Kosačov i Valerij Rjazanski, jer se time šalje poruka da su Srbija i Rusija zajedno pobednici u Drugom svetskom ratu. Umesto da su sutra na Crvenom trgu, oni će sa svojom braćom Srbima poslati poruku budućim generacijama i svima onima koji danas pokušavaju da pokažu znake fašizma da su Srbija i Rusija zajedno, kao što su bili zajedno i u Drugom svetskom ratu.“\nNa sutrašnjoj manifestaciji učesnici će prvi put nositi i slike poginulih u NATO agresiji.\n„To je bila agresija protiv suverene države bez odluke SB UN, najgora agresija koja se dogodila posle Drugog svetskog rata i mi to nikada ne smemo da zaboravimo. Treba da se sećamo svake žrtve i da time poručimo i NATO agresorima da to više nikada nećemo dozvoliti.“\nPopović naglašava da je danas Rusija sa nama i da se nikada više neće ponoviti bombardovanje koje se desilo 1999. godine.\n„Danas predsednik Putin brani Srbiju, štiti srpski teritorijalni integritet i suverenitet, štiti Kosovo, štiti Rezoluciju 1244 i štiti međunarodno pravo. Jer bez međunarodnog prava nema ni mira u svetu. I zato štiteći međunarodno pravo na Kosovu, štiti se i mir u svetu“, zaključuje Popović.\nPopović, Besmrtni puk, Beograd


Sportski rezultati: prva pobeda košarkašica Bora u novoj sezoni – RADIO TELEVIZIJA BOR\nSportski rezultati: prva pobeda košarkašica Bora u novoj sezoni\nBOR- Košarkašice Bora pobedile su, u petom kolu Prve lige, ekipu Studenta iz Niša 73:61. Domaća ekipa dominirala je u svim segmentima igre, izuzev u izvođenju slobodnih bacanja, a šut iz igre najzad je bio iznad 60 odsto, gotovo 50 za tri poena. Po 17 poena za domaći tim postigle su Emeše Vida i Jelena Vučković, a poen manje Amerikanka Destini Star Feagin. Dvocifren broj poena u niškoj ekipi upisala je samo Marija Stojanović- 19. Prvom pobedom, borski tim preskočio je na tabeli nišku ekipu, ali i timove Spartaka i Šapca, koji je sa Studentom jedini tim bez trijumfa. Bez poraza je samo Crvena zvezda, jer je naredni rival ekipe Bora, novosadski 021 poražen od ekipe Partizana u Beogradu 82:73.\nBorske rukometašice poražene su, u trećem kolu Super lige, u Novoj Pazovi od ekipe Mladosti 39:28, dok je ekipa Zaječara kod kuće igrala nerešeno sa Minakvom iz Novog Sada 17:17.\nFudbaleri Bora savladali su kobišničku Slogu u jesenjem derbiju okružnog ranga 3:0, čime su stekli pet bodova prednosti u odnosu na rivala. Isti broj bodova kao Sloga (22) sada imaju Nemetali, koji su igrali nerešeno u Brestovcu 1:1.\nMladi strelci borskog Metalca ugostili su klubove centralne Srbije u drugom kolu lige, pokrenute da bi najmlađi strelci što češće imali takmičarske izazove. U streljani Metalca nastupali su takmičari iz deset klubova, što je novi rekord lige za koju vlada veliko interesovanje i u nju se uključuju svi klubovi koji za to imaju uslova.\nOsnovci borske škole „3. oktobar“ i devojčice iz škole „Dušan Radović“ imali su najbolje ekipe na ekipnom školskom prvenstvu Bora u organizaciji Opštinskog košarkaškog saveza. U drugom godišnjem takmičenju koje se odvija pod pokroviteljstvom lokalne samouprave, ekipe su odigrale čak po 12 međusobnih utakmica i sve su nagrađene diplomama i sportskim majcama, a najuspešniji su dobili i pehare.\nAleksandra i Emir Sejdija iz Karate kluba Bor proglašeni su najuspešnijim takmičarima Kupa Paraćina, održanog prvog dana vikenda. Oni su osvojili po dve zlatne medalje u katama i borbama, a još pet odličja pripalo je karatistima borskog kluba. Zlatne medalje osvojili su i Marta Miletić i Alen Sejdija, srebrnu Miloš Janaćković, a bronzane Staša Vasiljević i Marko Nikolić.\nSportski rezultati: prva pobeda košarkašica Bora u novoj sezoni, 21. oktobar 2018. (RTV Bor)\nTags: fudbal, fudbalski, karate, košarka, košarkašice, prva liga, streljaštvo\nPrevious Pobeda borskih košarkaša u četvrtom kolu\nNext Košarkaši Hajduk Veljka poraženi od prvog favorita\nRukometašice na gostovanju, fudbaleri pred domaćom publikom


Potpisujem :: Predstavljena aplikacija „Bezbedna“ za hitni poziv u pomoć\nViše o aplikaciji u prilogu.\nAplikaciju „Bezbedna“ svi zainteresovani mogu preuzeti besplatno sa Google Play prodavnice i instalirati je na svoj mobilni telefon. U aplikaciju se unose brojevi telefona osoba/zaštitnika kojima korisnica želi da pošalje SMS sa pozivom u pomoć u trenutku ugroženosti. Jednim klikom zaštitnici dobijaju poruku da je osoba njima bliska u opasnosti, kao i automatsku informaciju o njenoj lokaciji, te će biti u prilici i da organizuju pomoć. Aplikacija se može povezati sa bluetooth narukvicom, a poziv za pomoć se može poslati samo pritiskom na dugme na narukvici, što daleko olakšava slanje poziva u pomoć u opasnim situacijama. Aplikacija je kreirana u saradnji sa studentima i profesorkom Miroslavom Raspopović sa Metropoliten univerziteta. Cilj ove aplikacije je da se ženama koje su u opasnosti pruži još jedna prilika da o tome obaveste one koji im mogu pomoći, kako bi se u sredini u kojoj žive osećale bezbednije. Aplikacija nije zamena za sve radnje koje žene inače koriste da bi bile bezbedne, ali je još jedna mogućnost.


Sinoc je otvorena izložba “Dimitrije Davidović u Kragujevcu“ - iKragujevac\nSinoc je otvorena izložba “Dimitrije Davidović u Kragujevcu“\nsubota, 16 februar 2013 22:36\nPovodom obeležavanja Dana državnosti Srbije- Sretenja, u galeriji Narodnog muzeja, sinoć je otvorena izložba “Dimitrije Davidović u Kragujevcu“, posvećena ličnosti i delu pisca Sretenjskog ustava, urednika i pokretača “Novina Serbskih“ i ličnog sekretara kneza Miloša Obrenovića.\nIzložbu “Dimitrije Davidović u Kragujevcu“ otvorila je Slavica Đorđević, pomoćnik gradonačelnika za oblast zaštite kulturne baštine i uređivanje grada koja je istakla ovom prilikom da je grad Kragujevac ponosan na činjenicu da je pre 178. godina, nakon viševekovnog ropstva, tek oslobođena Srbija, upravo u Kragujevcu dobila svoje prvo ustavno uređenje, obeležje državnosti čime je pokazala da civilizacijski pripada Evropi i porodici evropskih pravnih kultura.\n- Ovo je godina koju je Kragujevac proglasio godinom Dimitrija Davidovića i modernog novinarstva.Povod za to je da se ove godine navršava 245 godina od pojave prvog srpskog lista u Veneciji, 200 godina od objavljivanja prvog broja “Novina Serbskih“, 180 godina od prvog broja Zabavnika u Srbiji, 178 godina od usvajanja Sretenjskog ustava i 175 godina od smrti Dimitrija Davidovića, oca srpskog novinarstva i pisca Sretenjskog ustava, čoveka koji objedinjava ove značajne datume. I upravo ova izložba nam govori o kulturnoj istoriji prestoničkog Kragujevca, koji je uoči Sretenjske skupštine doživeo pravi kulturni procvat, jedinstven u njegovoj istoriji – istakla je Slavica Đorđević.\nIzložbu su zajednički priredili Narodni muzej, Narodna biblioteka “Vuk Karadžić“ i Istorijski arhiv Šumadije, autori izložbe su Goran Milosavljević i Marko Milivojević iz Istorijskog arhiva Šumadije, a dizajn je poveren Predragu-Ciletu Mihajloviću.\nU Narodnom muzeju izložena su tipografska dokumenta i slike iz biografije Davidovića, zatim periodične publikacije, zabavnici, knjige štampane u Kragujevcu, “Novine serbske” prve do tada u Srbiji, Dimitrijevi savremenici.\nOtvaranju izložbe, prisustvovali su gradonačelnik Kragujevca Veroljub Stevanović, vladika Šumadijski Jovan i drugi gosti iz javnog i kulturnog života grada.\nPo otvaranju izložbe, prof. dr Dragan Bataveljić sa Pravnog fakulteta u Kragujevcu i Jelena Jovičić, saradnik na Katedri za ustavno pravo, predstavili su rad Ustavne radionice Pravnog fakulteta u Kragujevcu besedom o Sretenjskom ustavu. Izložba o Dimitriju Davidoviću u Narodnom muzeju biće otvorena do kraja februara.


Konačno: Oglašena prodaja hotela “Ozren” u Niškoj Banji - Novinari Online\nKonačno: Oglašena prodaja hotela “Ozren” u Niškoj Banji\nPoreska uprava u Nišu objavila je oglas o prodaji hotela “Ozren” u Niškoj Banji.\n“Prodaja hotela vrši se u viđenom stanju, bez prava na reklamaciju, a hotel se može razgledati 11. marta 2019. od 8.30 do 11.30 sati”, navodi se u oglasu Poreske uprave.\nHotel se prodaje putem usmenog javnog nadmetanja, u postupku prinudne naplate poreza od firme Redwood iz Rume, navodi se u saopštenju Poreske uprave.\nHotel “Ozren” u Niškoj Banji\nPočetna vrednost hotela je 198,035.766 dinara.\nU oglasu je istaknuto da se hotel ne može prodati po ceni nižoj od 75% početne vrednosti, odnosno za manje od 148.526.824,50 dinara.\nVeć 20 godina hoteli u Niškoj Banji propadaju\nPodsetimo, hoteli “Ozren”, “Partzan” i „Srbija“ su tri najveća hotela u Niškoj Banji koji ne rade skoro dve decenije pošto je propala privatizacija „Srbijaturista“ u čijem su vlasništvu bili.\nDo sada hotel “Ozren” nije bio na prodaju jer nije bio rešen problem potraživanja radnika „Srbijaturista“.\nOd hotela „Srbija“ ostale su samo ruševine, a „Partizan“ je prošle godine ponuđen kupcima po početoj ceni od 310 miliona dinara, ali se na tender niko nije javio.\nU požaru koji je u julu zahvatio hotel potpuno su izgoreli potkrovlje i sprat ispod, dok su vatrogasci uspeli da sačuvaju prvi i drugi sprat hotela.\nHotel „Partizan“ decenijama je važio za jednu od najlepših gradjevina u Nišu, sa 4.700 kvadrata, kvadrata, više od 130 postelja za goste, nekoliko sala za sastanke i brojnim drugim sadržajima. Izgradio ga je od 1935. do 1937. godine niški industrijalac Milivoje Milenković, a posle rata je njime gazdovao „Srbijaturist“.\nPrethodni tekstDečiji mjuzikl “Mačak u čizmama” u Nišu: Bajka za mališane\nSledeći tekstNišvil 2019: Još 3 dana cena kompleta 2.000 dinara


Srbija izdala obveznicu “tešku” milijardu eura listiranu na Londonskoj berzi – The PRESTIGE\nSrbija je izdala desetogodišnjicu državnu obveznicu od 1 milijardu eura denominiranu u eurima, koje će biti uvrštena na Londonsku berzu (LSE), saopćilo je u četvrtak ministarstvo finansija.\nTransakcija koja jće biti održana 19. juna predstavlja prvu emisiju državnih vrijednosnih papira denominiranih u eurima na međunarodnom tržištu kapitala u Srbiji, a sredstva će biti upotrijebljena za finansiranje prijevremenog otkupa 1,1 milijardi dolara euroobveznica denominiranih u američkim dolarima, saopćilo je Ministarstvo finansija Srbije.\nNa ovaj način, Srbija je uštedjela više od 3,8 milijardi dinara (32 miliona eura) samo u plaćanju kamata na dvije emisije novčanica u američkim dolarima, koje su stavljene u 2011. i 2013. i koje dospijevaju 2020. i 2021. godine, pojasnilo je ministarstvo.\n“Uspješna fiskalna konsolidacija i sveobuhvatne reforme provedene proteklih godina, uz povoljne uslove na međunarodnom tržištu finansijskog kapitala, rezultirale su niskom kamatnom stopom od 1,5% (kuponska stopa) i prinosom od 1,62%, pri čemu je potražnja dostigla rekordnih 6,4 milijarde eura”, naveo je u izjavi ministar finansija Siniša Mali.\nInteresovanje za ovo obveznicu Srbije pokazalo je ukupno 300 investitora iz cijelog svijeta, dodao je Mali.\nBudžet Srbije bio je suficitu od 32,2 milijarde dinara u 2018. godini, u poređenju sa suficitom od 33,9 milijardi dinara u prethodnoj godini. U prva četiri mjeseca 2019. godine zemlja je ostvarila budžetski suficit od 5,5 milijardi dinara.


Prva saradnja Rodoljuba Šabića i portala Alibunar MOJKraj.rs\nsreda, 9. septembar 2015. 12:20h\nOpština Alibunar nakon žalbe povereniku za informacije od javnog značaja, dostavila tražene informacije. Uskoro objava informacija.\nNakon pisanja teksta o načinu tretiranja informacija od javnog značaja Opštine Alibunar, redakicija Alibunar MOJKraj.rs obratila se nadležnom Povereniku. Pravnim sredstvom obrazloženo je da zamena teza kroz slanje potpuno progrešne dokumentacije od strane ovlašćenog lica, zapravo se krši Zakon. Brzim reagovanjem nadležnih u Povereništvu, nadležni organ je pre 5 dana uručio adekvatnu dokumentaciju.\nEvropske vrednosti, za koje se građani bore već deceniju i po, nalažu da transparentnost ophođenja organa vlasti, kako u određenim odlukama, tako i prema novcu, jeste imperativ demokratskog društva. Ukoliko ona posivi ili nestane, društvo postaje pogodno tlo za nepotizam i partokratiju, a porez koji građani plaćaju postaje izborni plen.\nIako je prošlo skoro dva meseca od podnošenja zahteva do adekvatnog odgovora, redakcija je sigurna da će ubuduće Opštinska uprava Alibunar brže i celishodnije dostavljati ove informacije. Zahvaljujemo se Povereniku za informacije od javnog značaja, na uspešnoj saradnji i nadamo se da će takav odnos biti nastavljen i ubuduće.\nU danima pred nama, objavićemo podatke dobijene od ovlašćenog lica Opštine Alibunar.\npoverenik za informacija od javnog značaja


Vučić: Laž je da je na protestu bilo 50.000 ljudi - Sputnjik Srbija\n16:35 20 Februar 2020\n14:48 14.04.2019 (osveženo 15:10 14.04.2019) Preuzmite kraći link\nPrilikom obilaska radova na obnovi Kliničkog centra Vučić je novinarima izjavio da je sa terase Predsedništva u Beogradu slušao govornike na protestu „Svi kao jedan — jedan o pet miliona“. Vučić je istakao da na protestu nije bilo više od 7.500 ljudi i dodao da bi za njega bio poraz i sramota da samo iz Vranja i Leskovca ne skupi više od 7.500 na predstojećem mitingu koji će biti održan 19. aprila u Beogradu u okviru kampanje „Budućnost Srbije“.\nOn je najavio da će njegov miting biti održan na istom mestu gde i protest opozicije i pozvao televiziju „Pink“ da istim dronom snima i taj miting, pa da mogu da se uporede snimci i koliko je na kojem bilo okupljenih.\n„Na tom mitingu govoriću o tome šta je sve do sada aktuelna vlast uradila za Srbiju i koji su planovi za budućnost“, rekao je Vučić.\n„Uradite više to nasilno delovanje, nemojte samo više da pretite. ’Ajde upadajte da vidimo kako ćete da tučete, ’ajde samo da vas vidim“, rekao je Vučić.\nOn je ocenio da jučerašnji skup pokazuje da opozicija može da pređe cenzus i naveo da ih je predsednica Skupštine Srbije Maja Gojković pozvala na dijalog i da je to mesto na kojem treba da se razgovara.\nVučić Aleksandar, Sputnjik, protesti


Sirijska opozicija tvrdi da su Rusija i SAD predložile bezbedni izlaz borcima iz istočnog Alepa, kao i da to može biti sprovedeno već u narednih 48 sati, javlja agencija „Rojters“.\nBritanija pokreće proces izlaska iz EU pre septembra 2017.\nBritanija neće čekati izbore u Nemačkoj, koji su zakazani za septembar naredne godine, i pre toga će aktivirati član 50 Lisabonskog ugovora kako bi počela formalni proces napuštanja EU, izjavila je danas britanska premijerka Tereza Mej.\nPolitička organizacija američke države Teksas „Nacionalni pokret Teksasa“ zastupa ideju o održavanju referenduma na kojem bi se građani izjasnili o eventualnom izlasku iz okvira Sjedinjenih Američkih Država po šemi „bregzita“. Datum referenduma još nije utvrđen, za Sputnjik govori Daniel Miler, vođa tog pokreta.\nTramp: Izalazak Britanije iz EU neće uticati na odnose sa SAD\nKandidat za predsednika SAD iz redova republikanaca Donald Tramp izjavio je da eventualni izlazak Velike Britanije iz EU neće uticati na bilateralne odnose sa SAD.\nBritanski premijer Dejvid Kameron poručio je da ne isključuje mogućnost izlaska njegove zemlje iz Evropske unije ukoliko pregovori sa Briselom ne budu uspešni.\nViše od 200.000 potpisa za izlazak Austrije iz EU\nAustrijska građanska incijitiva i peticija koju je od 24. juna do 1. jula potpisalo 262.000 građana predviđaju mogući izlazak iz okrilja EU. Inicijatorka ove peticije Inge Raušer rezultat peticije smatra velikim uspehom i očekuje da će krajem avgusta parlament raspravaljati na tu temu.


U srijedu sastanak Vučića s liderima Republike Srpske | Banjaluka.net\nPredsjednik Srbije Aleksandar Vučić i rukovodstvo Republike Srpske sastaće se u srijedu, 4. avgusta, u Busijama kod Batajnice gdje će biti obilježena 26. godišnjica progona Srba u operaciji “Oluja”, prenose Agencije.\nRazgovaraće o aktuelnoj situacji u BiH koja se zakomplikovala nakon što je Valentin Incko nametnuo zakonska rješenja kojima se “zabranjuje negiranje genocida”. Narodna skupština Republike Srpske odbacila je ove zakonske odredbe na posebnoj sjednici održanoj u petak.\nVučić je istakao da “s pažnjom prati dešavanja u Sarajevu i Banjaluci”.\n“Plašim se da je atmosfera u BiH najuzavrelija još od okončanja rata i potpisivanja Dejtonskog sporazuma”, rekao je Vučić na konferenciji za novinare nakon prijema za mlade sportiste sa Kosova i regiona u Palati 27. jula.\nIstakao je da “Srbija želi mir i zato će izaći s konkretnim prijedlogima kako da sa Bošnjacima vode dijalog”.\n“Moramo da pokušamo da izgradimo bratske odnose u budućnosti. Vreme je da pokušamo da u narednih pet, deset ili 15 godina uspostavimo najpre prijateljske, a zatim bratske odnose. Ako to ne postignemo, bićemo podjednako krivi”, rekao je tada Vučić.\nSrpski član Predsjedništva BiH Milorad Dodik izjavio je da će rukovodstvo Republike Srpske na predstojećem sastanku u Beogradu upoznati predsjednika Srbije o posljednjim dešavanjima u BiH, kao i o mogućnosti da se Republika Srpska približi inicijativi “mini-Šengen”, odnosno “otvoreni Balkan”, pišu “Večernje novosti”.


DELEGACIJA UPRAVE ZA SARADNJU SA DIJASPOROM-ISELJENICIMA NA SASTANKU U MINISTARSTVU VANJSKIH POSLOVA R.ITALIJE - Moja Crna Gora\nDELEGACIJA UPRAVE ZA SARADNJU SA DIJASPOROM-ISELJENICIMA NA SASTANKU U MINISTARSTVU VANJSKIH POSLOVA R.ITALIJE\n07/04/2022\tdijaspora Izvor: USDI\nRim, 06. april 2022. godine – U sklopu radne posjete R. Italiji, v.d. direktora Uprave za saradnju sa dijasporom-iseljenicima mr Seid Hadžić, ambasadorka Crne Gore u R. Italiji Milena Šofranac Ljubojević i samostalna savjetnica I u Upravi Milica Radojičić susreli su se sa pomoćnikom ministra vanjskih poslova R. Italije Luidji Vinjali, zaduženog za Italijane u inostranstvu i migratorne politike.\nU daljem toku razgovora, informisao je sagovornike o aktivnostima koje Crna Gora preduzima na planu saradnje sa svojom dijasporom i u tom smislu spomenuo normativni okvir u skladu sa kojim funkcioniše organ na čijem je čelu. Takođe, predstavio je trenutne aktivnosti, kao i planove i projekte Uprave, ističući važost bliske saradnje i razmjene iskustava sa srodnim institucijama u svijetu. Dodatno, iskazao je spremnost za uspostavljanje saradnje u cilju pružanja podrške crnogorskoj dijaspori u Italiji i italijanskoj iseljeničkoj zajednici u Crnoj Gori.\nGeneralni direktor Vinjali je gostima poželio dobrodošlicu i ukazao na značaj organizovanja ovog sastanka iz ugla razmjene iskustava dvije države na polju saradnje sa svojom dijasporom. Sagovornike je upoznao sa mehanizmima koje Italija koristi u saradnji sa svojim iseljenicima, načinu prikupljanja podataka o broju italijana u svijetu, kao i vidovima pružanja finansijske i druge podrške organizacijama italijanske dijaspore.\nU fokusu razgovora bile su brojne teme, odnosno aktivnosti dva organa na polju saradnje sa dijasporom, a sagovornici u dogovorili nastavak komunikacije i saradnje u predstojećem periodu.\nIstog dana, v.d. direktora Uprave susreo se i sa bivšim studentkinjama, a danas uspješnim reprezentima naše dijaspore Azrom Međedović, zaposlena u Privrednoj komori R. Italije i Jovanom Nikčević, konsultantkinjom za pojedine italijanske kompanije, koje su nakon završenih studija u Rimu uspjele da se ostvare na poslovnom planu. Sagovornice su govorile o svom iskustvu u državi prijema, dok je v.d. direktora Hadžić izrazio uvjerenje da će stečenim znanjem i vještinama, u narednom periodu, na kvalitetan način uspjeti da doprinesu progresu matične zemlje u konkretnim oblastima.


RTS :: Galerija "Novembar" podrška mladim stvaraocima\nVesti Galerija "Novembar" podrška mladim stvaraocima\nčetvrtak, 12. apr 2018, 14:16 -> 15:06\nGalerija "Novembar" podrška mladim stvaraocima\nIzložbom radova, pod nazivom "Bogovi su pali na teme", autorke Ane Milenković, u Beogradu je 11. aprila otvorena galerija "Novembar", umetnički prostor prosvećen promociji i podsticanju stvaralaštva mladih umetnika iz Srbije i regiona. Iako je po vokaciji slikarka, autorka izložbe Ana Milenković, koja živi u Londonu, eksperimentiše i stvara u širokom spektru medija, od skulpture, fotografije, digitalnog kolaža, do printa. Izložba traje do 3. juna 2018.\nAna Milenković, dobitnica je Nagrade za kreativnu inovaciju iz Fonda Miloš Bajić 2012. godine u Beogradu, kao i Clifford Chance Sculpture Award 2015. i Griffin Art Prize 2016. godine u Londonu. Radove iz postavke Bogovi su pali na teme prvi put će imati priliku da vidi domaća publika.\nU saopštenju se navodi da je galerija Novembar nastala "kao rezultat želje Srđana Šapera da podrži i pomogne mladim slikarima i umetnicima".\nUmetnička direktorka i kustoskinja Maja Kolarić objašnjava da galerija Novembar želi da doprinese stvaranju novih znanja, kao i da stvori mogućnost za učenje u korist stručne i šire javnosti, zaposlenih i kolekcionara.\nOna najavljuje da će izložbeni program biti okrenut problemu višedecenijske emigracije umetnika iz Srbije.\nMnogi od njih izgubili su kontakt sa lokalnom scenom i ne znaju kako da joj pristupe, dok postižu značajne rezultate i ugledne karijere širom sveta, istakla je Kolarić.\nPrema njenim rečima, galerija će poslužiti kao posrednik, pozivajući te umetnike da izlažu i da se ponovo povežu sa lokalnom zajednicom.\nIstičući da "na ovim prostorima talentovanih umetnika i vanserijskih ideja nikada nije nedostajalo", Šaper je objasnio da želi da pomogne mladim umetnicima da njihovo stvaralaštvo što pre nađe put do publike.\n"Kao neko ko je nekada i sam tražio prostor za sebe u umetničkom svetu, znam koliko je važno kada vas neko podrži, kada vam kaže da ste na dobrom putu i da vam da šansu da predstavite svoj rad", istakao je Šaper.\nNjegova je namera da Novembar bude mesto gde će mladi umetnici moći da dobiju takvu podršku.\nProgram galerije je osmišljen tako da pruža različite programske forme sa ciljem da zainteresuju i animiraju publiku kvalitetnim sadržajima, navodi se na kraju\nMaja Gojković u poseti Temišvaru\nSrbi vole da troše\nTradicionalni srpski crkveno-narodni sabor u Grabovcu\nPredlog da Srbi iz Crne Gore dobiju ulicu u Beogradu\n24° C 23° C 20° C 21° C 21° C 14° C


Stanišić 1920 obeležio fudbalsku jesen – sportski savez grada sombor\nAko su se fudbalski uspesi Stanišićanaca u prethodne dve sezone i mogli podvesti pod iznenađenje ova jesen je potvrdila da ništa nije slučajno i da rezultati dolaze samo radom i dugoročnim planiranjem.\nPostavljeni ciljevi uprave, a to je Vojvođanska liga, na čelu sa predsednikom Trivićem sve su bliži realizaciji i to u rekordnom roku. Naime, rezultati Stanišića u prvom delu Područne lige potkrepljuju takve tvrdnje.\nNa čelu sa iskusnim trenerom Sretenom Vilotićem Stanišić je ostvario skor od 16 pobeda, dok je samo jednom istakao belu zastavu uz postignutih 57 golova u 17 utakmica ili 3,3 u proseku po utakmici, što ih svrstava u najefikasnije fudbalske timove ove jeseni u svim takmičenjima.\nBodovni saldo od 48 bodova, 11 više od prvih pratilaca, pokazuje koliko je Stanišić odskočio kvalitetom u odnosu na druge, te da mu mesto u Vojvođanskoj ligi može izmaći samo pukim čudom.\nUz sve to Stanišić je dobio i novi kvalitet, nakon dugog niza godina oformljena je pionirska škola fudbala, gde 30-ak mališana uči svoje prve fudbalske korake pod vođstvom Strahinje Vrankovića, inače standardnog prvotimca.\nNadamo se da će ovakvi svetli primeri domaćinskog ophođenja prema sportu postati pravilo, a ne retki izuzeci kakav je FK Stanišić 1920.\nStanišić 1920 – Žak 4:1\nRadnički 1918 – Zadrugar 6:0\nBSK – Budućnost (P) 1:0\nTvrđava – Kordun 1:2\nBudućnost (M) – Borac 46 2:0\nPolet – Budućnost (G) 4:1\nSlavija – Rusin 4:2\nKulpin – Omladinac 3:0\nMaglić – Borac (BG) 0:4


Šarović: Uzimanje kredita je prodaja Republike Srpske - Vijesti Srpske – Najnovije vijesti iz Republike Srpske\nNaslovna Republika Srpska Šarović: Uzimanje kredita je prodaja Republike Srpske\n„Javnost treba da zna da je to zaduženje pod komercijalnim uslovima, najnepovoljnjim uslovima, to znači da zalažete imovinu Republike Srpske. Ovo je nevjerovatno teško vrijeme koje ćemo mi da podnesemo”, naglasio je Šarović.\n“Posljednje zaduženje od 700 miliona KM koje je iščepkano je zaduženje o kojem se nije raspravljalo nigdje. Ako se zadužujete za 700 miliona KM za sredstva koja trebaju da idu u budžet i za potrošnju, to je alarm da u ovom društvu sve škripi, i da je došlo do guše“, kazao je Mirko Šarović predsjednik SDS-a za N1, komentarišući novo zaduženje Republike Srpske na Londonskoj berzi.\nŠarović dodaje da je još luđe kad se zna da će to biti potrošeno za povećanje plata, penzija, ovih i oni kataegorija. To znači da kupujete socijalni mir.


Ukinuti prelevmani za svinjsko meso i mleko - AgroSmart\nPrelevmani za uvoz svinjetine, kao i mleka i mlečnih proizvoda poput pavlake i sira iz EU ukinuti su 29. decembra, dok se za žive svinje domaće vrste do 50 kilograma ukidaju 31. decembra, navodi se u izmeni Odluke o određivanju poljoprivrednih i prehrambenih proizvoda za koje se plaća posebna dažbina pri uvozu i utvrđivanju iznosa posebne dažbine.\nTakse su produžavane nekoliko puta, a za određene vrste pavlake su u međuvremenu ukinute.\nPredstavnici Asocijacije poljoprivrednika tražili su od Vlade Srbije da produži trajanje carinske zaštite (prelevmana) za proizvođače mleka, kako bi sačuvala domaću proizvodnju.\nOni su ukazali da će, ako se ukinu prelevmani, domaće tržište preplaviti proizvodi iz uvoza, što će dodatno urušiti domaće proizvođače, jer još nisu postali dovoljno konkurentni.\nOcenjeno je da je i pored donetih mera, šteta u mlečnom govedarstvu velika i da sve više gazdinstava odustaje od proizvodnje mleka, zbog čega hiljade krava ide na prinudno klanje.\nPrema rečima proizvođača, Srbija ima još šanse u mlečnom govedarstvu, ako porodično poljoprivredno gazdinstvo bude podržano kao nosilac razvoja poljoprivrede po uzoru na razvijene Evropske zemlje.


Reporteri "Glasa" na Krfu, čuvenom ostrvu spasa naših starih ratnika\nZapušteno mesto golgote\nNeuređen prostor mauzoleja, otvorena vrata i zapušten kameni krst dočekuju posetioce na ostrvu Vido gde je u periodu od 1916. godine do 1918. stradalo više od 243.000 srpskih ratnika\nOstrvo Vido nadomak Krfa već posle Prvog svetskog rata proglašeno je srpskim Jerusalimom. Tako je ostalo i do danas. Gotovo da nema Srbina koji na letovanju u Grčkoj ne obiđu Srpsku kuću na Krfu, Mauzolej srpskim ratnicima na ostrvu Vido kao i čuvenu Plavu grobnicu.\nNajmlađi podoficir na svetu\nU muzeju "Srbi na Krfu od 1916. godine do 1918." posetioci najčešće zastaju pored fotografije mališana obučenog u vojnu uniformu. U pitanju je jedanaestogodišnji artiljerijski podnarednik Momčilo Gavrić, najmlađi podoficir svih armija sveta u Prvom svetskom ratu.\nOvih dana mesto srpske golgote posetila je još jedna grupa naših turista. Na njihovo veliko iznenađenje, sve deluje prilično zapušteno a vrata na ulasku mauzoleja otvaraju se jačim pritiskom. Ljubomir Saramandić, kustos muzeja, objasnio je da ima problema oko održavanja ovog mesta, ali naša ambasada čini sve što je u njenoj moći. Tako je planirana i restauracija kamenog krsta koji je podigao davne 1923. godine kralj Aleksandar Karađorđević. Slova koja su tada uklesana danas su jedva čitljiva, a ispisana poruka glasi "Besmrtnim herojima, Kraljevska mornarica."\nSam mauzolej je podignut 1938. godine, a isklesana su imena 1233 vojnika i oficira koji su sahranjeni na vojnom groblju na Krfu. To je ujedno i jedini pisani dokument koji najčešće traže svi naši ljudi kada dođu da posete ovo mesto srpske golgote kako bi nešto više saznali o stradanju svojih predaka.\n- Već posle Prvog svetskog rata javila se potreba da se na poseban način obeleži ostrvo Vido. Kralj Aleksandar je svakako znao da je srpska golgota tolika da bilo kakav monumentalni spomenik ne bi mogao da dočara stradanje naroda. Mi se danas trudimo da ostanu njegova obeležja, ali to nije nimalo lako jer je novac koji dolazi iz Srbije za uređenje ovog mesta, prilično ograničen. Teškom mukom dolazi i novac kojim plaćamo čoveka koji održava ovo mesto.\nSamo još stihovi Plave grobnice isklesani na ploči koja je okrenuta pučini, svedoče o stradanju naših ratnika. Njihova patnja kao da i danas provejava ostrvom čiji mir remeti samo zapljuskivanje talasa i krici galebovi.\nSlično je i u Srpskoj kući na Krfu gde se nalaze stare uniforme, oružje, ordenje i fotografije toga vremena. Tu su i srpske gusle napravljene od vojnog šlema. Na ovom mestu, vreme srpske golgote živi još samo u pričama kustosa i turističkih vodiča.\n- Posle devetomesečnog primirja 6. oktobra 1915. godine došlo je do združene ofanzive Nemačke i Austro-Ugarske što je dovelo do okupacije Makedonije i južne Srbije. Pred vojno i civilno rukovodstvo postavila se dilema kapitulacija ili odstupanje. Krajem novembra 1915. godine na Kosovu polju bilo je 220.000 hiljada oficira i vojnika kao i 200.000 civila. Odstupni marš išao je preko Podgorice, a drugi preko Albanije, cilj je bio povezivanje sa saveznicima koji su u tom periodu otvarali Solunski front - priča Ljubomir Saramandić, kustos muzeja i službenik naše ambasade u Grčkoj.\nPrema zvaničnom izveštaju ministra vojnog generala Božidara Terzića do dolaska na Krf stradalo je više od 243.000 ljudi. Od 32.000 regruta mlađih od 18 godina na ostrvo spasa došlo je svega 8.000. Najmlađi i najiscrpljeniji evakuisani su na ostrvo Vido gde je dnevno u proseku umiralo 300 ljudi od raznih infektivnih bolesti.\nNjihova tela su najpre bila sahranjivana u plitkim kamenim grobnicama na obali, a kasnije, kada to tehnički više nije bilo moguće, iz posebnih brodova njihova tela su polagana u pučinu Jonskog mora. Tako je nastala i čuvena Plava grobnica najpotresniji trenutak srpske istorije.\nPored Srba muzej posećuju i Grci. Svake godine, krajem avgusta i početkom septembra, održava se centralna proslava posvećena ovoj epopeji. Nema živih učesnika Solunskog fronta, kao što je poznato, ali dolaze njihovi potomci. O boravku Srba na ostrvu spasa svedoče i do danas sačuvane pojedine srpske reči kao što su hleba i voda. Neki Solunci su se oženili Grkinjama i ostali ovde da žive što potvrđuju još samo srpska imena na ovdašnjim grobljima.\nTekst i foto: Žaklina Milenković\nEgzit kao mesto susreta, kao (večernja) škola i podsticaj za lokalnu ekonomiju\nMladi iz Nemačke, Belorusije i Srbije stigli na Zlatibor na "Mobu 2002."\nU klubovima "Bus" i "Pećina" počeo petodnevni festival piva


Lidl otvara prodavnice u Srbiji u oktobru › Made-in-Germany.rs\nNemački maloprodajni trgovinski lanac “Lidl” otvoriće u oktobru više od deset svojih prodavnica širom Srbije, saznaju “Večernje novosti”, iako u kompaniji ne žele da preciziraju tačan datum.\nAnonimni izvor navodi da je od domaćih proizvođača Lidl već poručio veliki kontingent robe. Imajući u vidu da će tokom ovog meseca početi proizvodnja robe sa kraćim rokom trajanja, namenjene Lidlu, realno je predvideti da će se otvaranje prodavnica desiti baš u oktobru.\nOvom najavom konačno se završava preduga saga o dolasku jeftinog nemačkog trgovca u Srbiju, koji je u mnogim gradovima širom zemlje već odavno izgradio svoje prodajne objekte, a u junu svečano otvorio veliki distributivni centar u Staroj Pazovi. Sem toga, paralelno sa izgradnjom supermarketa, Lidl je već primio u stalni radni odnos čak 1.000 radnika, koji su u međuvremenu završili obuke širom regiona gde nemačka kompanija već posluje.\nKako su iz Lidla više puta najavljivali, oni će u Srbiji u isto vreme otvoriti najmanje 10 do 15 svojih prodajnih objekata, a kako Novosti nezvanično saznaju, u samim objektima već postoji roba i u njima radnici i kasiri već uvežbavaju svoje buduće zadatke.\nNajveća nepoznanica u srpskoj javnosti jeste da li će Lidl uneti na naše tržište niže, prihvatljivije cene. Iako naši ekonomisti misle da se ništa neće dramatično promeniti, proizvođači i novi Lidlovi partneri u Srbiji tvrde da će cene biti prilično niže u odnosu na postojeće trgovinske lance.


Odjednom svi žele da preuzmu ove programe i aplikacije | MobIT | Vijesti\nOdjednom svi žele da preuzmu ove programe i aplikacije 0 Podijeli Podijeli na facebook Podijeli na twitter Podijeli na viber Pošalji na mail\n16.03.2020. / 16:11\nAutori mondo.rs Autori Tanjug Autori Marko Čavić\nOgroman rast upotrebe softvera za rad na daljinu.\nKompanije Google, Microsoft, Viber i Zoom stavljeni su na test, zbog svojih programa, koji su u poslednjih nekoliko dana postali preopterećeni, od kako su kompanije i škole počele da rade od kuće zbog korona virusa.\nKarantini, veliki broj otkazanih događaja i rad od kuće učinili su da potražnja za softverima, koji omogućavaju stabilne i besplatne video pozive i ćaskanje bude još veća.\nMicrosoft tim je izjavio da je od kraja januara korišćenje opcije video poziva, online sastanaka i poziva u Kini poraslo za 500 puta, dok je u Americi zabeležen porast od 50 puta. Aplikacija i serveri Skype, Microsoft Teams, Office i drugi softveri iz Redmonda su na vrhuncu svog korišćenja dosad.\nUpotreba aplikacije Zoom je povećana za više od 30 procenata, prema podacima kompanije Productiv, koja pomaže ostalim firmama da prate kako zaposleni koriste softver, navodi Tanjug. U Italiji su aplikacije kao što su Hangouts i Classroom bile najčešće preuzimane aplikacije u poslednjih nekoliko nedelja.\nJedna nedelja u februaru je u Italiji zabeležena kao nedelja u kojoj je skinut najveći broj poslovnih aplikacija ikad. Slično je bilo i u Kini gde je broj skidanja aplikacija za sastanke i obrazovanje značajno porastao. Iako je potražnja porasla, većina softvera je i dalje besplatna za upotrebu, štaviše Zoom je ukinuo vremensko ograničenje za video pozive u Kini, kao i za škole u Japanu, Italiji i Americi.\nJedan od čelnika Zoom-a navodi da su se postepeno pripremali za porast korisnika i da rade sve što je moguće da osiguraju njihove data centre i obezbede potpunu podršku korisnicima.\nZbog epidemije, od 12. marta u grupnim razgovorima na Viber aplikaciji omogućeno je da učestvuje deset korisnika, dok je do sada moglo da ih bude pet. Čelnici kompanije su želeli da tako pomognu velikim porodicama i kompanijama da lakše održavaju kontakt na daljinu.\nKompanije kao što su Facebook i Twitter su već poslali svoje zaposlene da rade od kuće, a Hardvard je prvi put u istoriji izdao molbu studentima da napuste kampus u roku od pet dana i upute se svojim kućama.\nGoogle kompanija, takođe beleži rekordnu rast upotrebe svojih Google Docs aplikacija za telefone i računara, ali i Google Duo aplikacije, koja je odnedavno dobila integraciju sa velikim brojem telefona, među kojima se ističu Samsung Galaxy S20 serija i posebno Galaxy Z Flip.


Podrška dragim penzionerima kao i onima kojima je potrebna pomoć u nabavci - RTV Santos\nPodrška dragim penzionerima kao i onima kojima je potrebna pomoć u nabavci\nKupovina iz prve ruke i besplatna dostava na kućnu adresu\nDiskont kućne hemije „Helena“ nudi kupovinu robe iz prve ruke i vrši besplatnu dostavu na kućnu adresu.\nKućna hemija, papirna galanterija, kozmetika, pelene za decu i odrasle, hrana za kućne ljubimce i još mnogo toga stiže na vašu kućnu adresu i to samo jednim pozivom na telefone 023/515-903 i 063/533-159\nSređivanje kuće, stana ili poslovnog prostora iziskuje pored vremena i kvalitetna sredstva koja su potrebna kako bi prostor u kome živimo i radimo bio čist i odisao svežinom.\nDiskont kućne hemije „Helena“ pored bazenske hemije i celokupne bazenske opreme, po kojoj su najpoznatiji u gradu, osluškujući potrebe svojih kupaca i razgovarajući sa njima, dolazi do ideje da pruži apslolutno sve što je potrebno za kuću ili stan na jednom mestu. Na adresi Ive Lole Ribara 28, diskont „Helena“ u svom maloprodajnom objektu, u mogućnosti je da ponudi građanima kupovinu proizvoda kućne hemije i kozmetike po proizvođačkim cenama, s obzirom da je kompanija „Helena Graf“ proizvođač kućne hemije i kozmetike.\nKupovina iz prve ruke, bez posrednika je uvek najbolja kupovina, jer donosi značajne uštede. Svakom kupovinom iznad 2.000 dinara dobijate poklon proizvod iz asortimana diskonta „Helena“.\nKako bi izašli u susret starijima i onima kojima je potrebna pomoć u nabavci, Diskont kućne hemije „Helena“ nudi besplatnu dostavu na kućnu adresu za iznos nabavke preko 5000 dinara, kao i mogućnost kupovine na rate, jer ima potpisan ugovor i sa Pio fondom.\nSve informacije o proizvodima i uslovima kupovine možete dobiti putem telefona 023/515-903 i 063/533-159\nSindikalna prodaja putem administrativne zabrane\nDiskont kućne hemije „Helena“ sarađuje sa brojnim firmama sa kojima ima potpisane ugovore o sindikalnoj prodaji putem administrativne zabrane. Pozovite i informišite se da li i vi možete iskoristiti mogućnost kupovine na 5 rata kako bi rasteretili vaš kućni budžet.\nZa više informacija posetite sajt www.helenagraf.rs\nPrethodnoZrenjaninski edukativni centar- Dvadeset godina pružanja podrške i pomoći ženama\nSledećeZa nedelju dana registrovano 448 novoobolelih


Vlada HNK: Izdvojen novac za put Rujište-Zijemlja, za javne kuhinje… | Starmo\nNaslovnica Mostar Vlada HNK: Izdvojen novac za put Rujište-Zijemlja, za javne kuhinje…\nMostar — Vlada Hercegovačko-neretvanskog kantona (HNK) na održanoj sjednici usvojila je Plan i program Uprave za ceste Ministarstva saobraćaja i veza za ovu godinu i Odluku o utvrđivanju metodologije implementacije projekta u ovoj i sljedećoj godini.\nIstaknuto je kako, u cilju očuvanja putne infrastrukture i sigurnosti na cestama, prioritet imaju redovno ljetno i zimsko, te investicijsko održavanje cesta za što je osigurano 8 miliona KM. Naglašeno je kako će se u ovoj godini završiti sanacija cesta Tromeđa-Zvirovići i Trnčina-Dobri Do. Uz ostale projekte, istaknuti su i sanacija ceste Kalovljakova luka-Milaševica, te Rujište–Zijemlja gdje će se uložiti po 500.000 KM.\nIz resora Ministarstva privrede usvojen je Plan provedbe Programa razvoja male privrede HNK za 2021. godinu kojim su predviđene subvencije privatnim preduzećima i preduzetnicima u iznosu od 1.200.000 KM. Godišnjim planom predviđeni su poticaji preduzetnicima početnicima u iznosu od 150.000 KM, poticaji za tehnološki razvitak i digitalizaciju u iznosu od 750.000 KM, te poticaji zanatima, starim i tradicionalnim djelatnostima u iznosu od 300.000 KM.\nNa prijedlog Ministarstva zdravstva, rada i socijalne zaštite, Vlada je usvojila Odluku o načinu utroška sredstava, utvrđivanja kriterija, uvjeta i načina raspodjele sredstava za javne kuhinje u iznosu od 72.000 KM. Istaknuto je kako pravo prijave imaju registrirane ustanove, udruženja i vjerske zajednice u sklopu kojih je organizirana javna kuhinja.\nTakođer, usvojena je Odluka o načinu utroška sredstava, utvrđivanja kriterija, uvjeta i načina raspodjele sredstava za finansiranje projekata socijalne politike u iznosu od 90.000 KM. Pravo na prijavu imaju registrovana udruženja i organizacije čiji se djelokrug rada odnosi na brigu i njegu o socijalno ugroženim i isključenim osobama na području HNK, prvenstveno onima koje su pogođene epidemijom COVID-19. Ministarstvo će objaviti javne pozive za sve zainteresirane za podnošenje zahtjeva i dodjelu sredstava.\nDoneseno je više odluka o koncesijama, uz ostale, date su saglasnosti na prijedloge ugovora o koncesiji za obavljanje elektroprivredne djelatnosti proizvodnje, prenosa i distribucije električne energije za elektroenergetske objekte fotonaponskih elektrana, te solarnih fotonaponskih elektrana na lokalitetetima Pješivac i Hodovo u Općini Stolac.\nVlada je usvojila i niz drugih odluka, zaključaka i rješenja, saopšteno je u četvrtak iz Vlade HNK-a.


Odbojkasice Srbije u sredu putuju za Nemačku.\nSeniorke Srbije su do sada ukupno 23 puta igrale protiv rivala u D grupi. Sa sve te tri reprezentacije tim Srbije ima negativan skor. Ali, sadašnja generacija odbojkašica Srbije je od Prvenstva Evrope 2005. igrala četiri puta protiv Poljske (dve pobede, dva poraza), dva puta protiv Češke (dve pobede) i jednom protiv Bugarske (pobeda).\nJelena Nikolić će u Nemačkoj i Švajcarskoj igrati šesti put na Prvenstvima Evrope (31 utakmica), a Maja Ognjenović, Nataša Krsmanović i Brižitka Molnar peti put (po 28 utakmica), dok će Brankica Mihajlović, Bojana Živković i Ana Bjelica debitovati na finalnojsmotri najboljih selekcija na kontinentu.\nSrbija će u 1. kolu D grupe u petak igrati protiv Bugarske (17), u 2. kolu, u subotu protiv Češke (17), a u poslednjem, 3. kolu, u nedelju, 8. septembra, protiv Poljske (18).\nU A grupi u Haleu igraće Nemačka, Turska, Španija i Holandija. U B grupi, u Cirihu, igraće Švajcarska, Italija, Belgija i Francuska. U C grupi, u Drezdenu, igraće Rusija, Azerbejdžan, Hrvatska i Belorusija.


naplata - Srpskainfo\nSTANIVUKOVIĆ POSLAO ZVANIČAN UPIT "Kako je moguće da se projekat e-beba naplati odmah, a realizuje dvije godine kasnije?"\nGradonačelnik Banjaluke Draško Stanivuković zvanično je zatražio od nadležnih ministarstava i firmi podatke o tome da li je i kome uplaćeno 800.000 KM za projekat e-Beba, koji ni nakon dvije godine nije realizovan.\nPoreska uprava Republike Srpske je u prva četiri mjeseca ove godine na račun javnih prihoda prikupila 911,2 miliona KM, što je za 136,1 milion KM ili za 18 odsto više nego u istom periodu prethodne godine, a rast naplate ostvaren je u svim segmentima prihoda.\nJEFTINIJE ZA VOZAČE Drobnjak: Neće biti uvedene vinjete u Srbiji\nUHAPŠENO 27 LJUDI Sumnja se da su lažirali nesreće i varali osiguravajuće kuće\nIstarska policija saopštila je da je uhapšeno 27 osoba koje su sumnjiče da su lažirale saobraćajne nesreće i varale osiguravajuće kuće.\nZNAČAJAN PRIHOD U GRADSKOJ KASI Od naplate parkiranja više od 3,5 MILIONA KM\nSMANJENA POTREBA ZA PARKINGOM Korona vratila prihode na nivo od prije 12 godina\nParking-servis grada Prijedora lani je ostvario 287.908 KM prihoda, što je za oko 92.000 KM ili za oko 24 odsto manje nego u prethodnoj godini, rekao je šef Odsjeka za saobraćaj u Gradskoj upravi Aleksandar Jeftić.\nOsnivač Telegrama, aplikacije za razmjenu sadržaja, Pavel Durov, izjavio je kako ne planira prodati kompaniju ali da definitivno razmišljaju o naplati određenih sadržaja.\nPrema raspoloživim podacima iz elektrodistributivnih preduzeća, stepen naplate potraživanja od kupaca električne energije u sistemu javnog snabdijevanja u devet mjeseci ove godine je 112 odsto.\n"Vodovod" Banjaluka potražuje od domaćinstava oko 2,5 miliona konvertibilnih maraka. Naplata od pojave pandemije je pala za dva do tri odsto, a do tada je iznosila oko 96 odsto.\nKORONA SMANJILA EKONOMSKU AKTIVNOST Džakula: Naplata PDV manja za 600 miliona KM\nDirektor Uprave za indirektno oporezivanje (UIO) BiH Miro Džakula izjavio je da je naplata PDV za proteklih osam mjeseci u odnosu na prošlu godinu manja za oko 600 miliona KM.\nPoreska uprava RS Srpske je u prva dva mjeseca ove godine na račun javnih prihoda RS prikupila ukupno 389,1 milion KM, što je za 11 miliona KM ili tri odsto više nego u istom periodu prethodne godine.\nRIJEKE AUTOMOBILA Prvog dana novog sistema naplate putarine NEVIĐENE GUŽVE na auto-putu (FOTO)\nZatvoreni sistem i naplata putarine po pređenom kilometru od danas je u upotrebi na autoputevima u Srpskoj, a ekipa Srpskainfo provjerila je kako stvari funkcionišu na terenu.\nSMS NAPLATA PARKINGA U PRIJEDORU "Ostalo je da se razgovara sa još jednim ponuđačem"\nNa području Prijedora će u narednom periodu biti omogućeno plaćanje parkinga putem SMS poruke.\nOKO 30 MILIONA KM DUGA Pravobranilaštvo RS podnijeće žalbu na odluku Suda BiH\nBOLNICE I VODOVODI NAJVEĆI DUŽNICI „Elektroprivreda RS“ potražuje 365 miliona KM za struju


Održan je prvi sastanak Radne grupe Olimpijskog komiteta Srbije za praćenje svih aspekata infekcije COVID-19 na sportiste i članove misije OKS na Olimpijskim igrama u Tokiju. Radnom grupom je predsedavao Prof. dr Dragan Radovanović, predsednik Zdravstvene komisije Olimpijskog komiteta Srbije.\nRadnu grupu je formirao Izvršni odbor OKS kako bi se pratili svi aspekti infekcije COVID-19 i kako bi svi sportisti koji su se kvalifikovali na OI u Tokiju, ili oni koje kvalifikacije tek očekuju, mogli da dobiju pravovremenu podršku, savete i informacije u vezi sa prevencijom zaraze virusom COVID-19.\nOvu radnu grupu Olimpijskog komiteta Srbije čine eminentni stručnjaci iz najrelevantnijih institucija, uključujući i doc. dr Vericu Jovanović, v.d. direktora Instituta za javno zdravlje “Dr Milan Jovanović – Batut”, doc. dr Ivanu Milošević, Zamenicu Direktora Klinike za infektivne i tropske bolesti Kliničkog centra Srbije i prof. dr Tanju Jovanović, Prodekana za redovnu nastavu Medicinskog fakulteta Univerziteta u Beogradu.\nProf. dr Dragan Radovanović nakon sastanka Radne grupe OKS za praćenje aspekata infekcije COVID-19\nNa sastanku Radne grupe takođe je, imajući u vidu trenutnu situaciju izazvanu pandemijom virusa COVID-19, donet prvi set mera i preporuka za sportiste i osoba iz stručnog okruženja sportista.\nRazmatrani su i protokoli za sportiste i službena lica koji treba da obezbede da svi učesnici sportskih dešavanja spremni i zdravi dočekaju nastupajuće kvalifikacije za Olimpijske igre, kao i same Olimpijske igre u Tokiju.\nPredsednik Zdravstvene komisije OKS Prof. dr Dragan Radovanović istakao je da je glavni cilj novoformirane radne grupe da obezbedi sportistima zadovoljavajući set preventivnih mera i uslove da na Olimpijske igre u Tokio odu zdravi i bez zdravstvenih posledica koje bi izazvala infekcija COVID-19.\n- Vrlo je važno probuditi svest kod naših sportista da danas nije dovoljno samo ispuniti normu da bi se kvalifikovali na Olimpijske igre, već je potrebno i da nemaju COVID-19 infekciju. Dakle, da ne budu inficirani pri samom odlasku na igre, ali ni u pripremnom periodu, jer to može ostaviti ozbiljne zdravstvene posledice - rekao je Radovanović.\nPrema zaključku sa današnjeg sastanka, Radna grupa OKS podneće inicijativu Ministarstvu omladine i sporta da se kvalifikovanim sportistima i potencijalnim kandidatima za nastup na Olimpijskim igrama zajedno sa svojim stručnim timovima i službenim licima omogući prioritetno vakcinisanje, kako bi se umanjio rizik od oboljevanja i zaraze virusom COVID-19.


Nadamo se da ćete iz ovog istraživanja izvući pouku i početi da štitite svoju kožu i izbegavate sunce i solarijum dok nije kasno!\nU vreme mlađih dana naših mama bilo je sasvim normalno satima se pržiti na plaži i nakon godišnjeg odmora sa kolegicama uspoređivati svoj ten.\nDanas, kad znamo koliko je sunce štetno i kakve su posledice, zaista je neverovatno videti da mnoge mlade žene odbijaju kremu za sunčanje i bez problema ugrožavaju svoje zdravlje kako bi dobile privlačan ten.\nPROČITAJTE I... Uradi sama: Napravite kremu za samopotamnjivanje od 2 sastojka\nI to ne rade nesvesno, otkriva istraživanje koje je sprovela "Američka akademija za dermatologiju".\nNaime, čak 98 posto žena uzrasta od 18 do 34 godine savršeno razumeju da je rak kože smrtonosan, a 71 posto ih je svesno da ideja o zdravom sunčanju ne postoji. Zatim, 66 posto žena svesno je da dobijanjem "baznog tena" ne štiti kožu, kao što se godinama verovalo.\nPROČITAJTE I... Savršen ten bez odlaska u solarijum? Evo kako da to i postignete!\n"Melanom, najsmrtonosniji oblik raka kože, drugi je najčešći rak koji dobijaju mlade žene i jednostavno je neverovatno da se i dalje sunčaju iako su svesne opasnosti", rekala je doktorka Elizabet Martin za Yahoo.\n"Sunčanje na suncu ili u solarijumu, odnosno izbegavanje istoga, najlakši je način da sprečite rak kože. Žene treba da iskoriste svoje znanje kako bi zaštitile zdravlje", poručuje Elizabet.\n"Mladi ljudi često zamišljaju rak kože kao bolest koju dobijaju stariji ljudi. Nažalost, rezultate sunčanja mogu videti odmah, dok prve znakove melanoma ne uočavaju odmah, zbog čega nastavljaju sa sunčanjem", kaže psiholog.


Više od polovine proizvodnje u Prevent Interioru ide za IKEA prodajne lance – Uskoro i onlajn prodaja namještaja na Amazonu | Prevent Group\nHome Novosti Više od polovine proizvodnje u Prevent Interioru ide za IKEA prodajne lance – Uskoro i onlajn prodaja namještaja na Amazonu\nViše od polovine proizvodnje u Prevent Interioru ide za IKEA prodajne lance – Uskoro i onlajn prodaja namještaja na Amazonu\nAkvizicijom njemačke kompanije Machalke prije nekoliko godina, Prevent grupacija je pokrenula strateške korake u procesu proizvodnje tapaciranog namještaja.\nPrevent Interior, članica Prevent grupacije, bavi se proizvodnjom namještaja i enterijera za jahte, u pogonu u Visokom. Posluje već više od pet godina, a u proteklom periodu ova kompanija ostvarila je rast kapaciteta te pokrenula značajnu saradnju sa nekim od vodećih brendova u oblasti proizvodnje namještaja. Prevent Interior danas ima više od 100 zaposlenih sa tendencijom rasta u narednom periodu.\nDnevno se u ovoj fabrici proizvede oko 150 komada tapaciranog namještaja. Od toga, 60% proizvoda namijenjeno je za IKEA prodajne lance u cijeloj Evropi, dok je ostatak plasiran na tržište EU kroz online prodaju, kaže u razgovoru za eKapiju, direktor Prevent Interiora Zlatan Uzunović.\nSaradnja sa IKEA-om pokrenuta je prije godinu dana, a na osnovu prethodno uspostavljene saradnje između najvećeg prodavača namještaja u svijetu i kožare Prevent Leather. U narednom periodu očekuje se implementacija i Preventovih tekstila u prodajni portfolio IKEA.\n– Ponosno ističemo da je jedan od naših klijenata i Starbucks, koji je prepoznao kvalitet i pouzdanost tradicionalnih brendova u kombinaciji s poduzetničkom vizijom te Prevent grupaciju izabrao kao strateškog partnera za Evropu. Prevent Interior mjesečno proizvodi pojedinačni namještaj za Starbucks kafiće širom Evrope. Radi se o prepoznatiljivom i jedinstvenom dizajnu namještaja koji ovaj lanac ima u svojim objektima – kaže Uzunović.\nU narednom periodu planiran je i plasman proizvoda Prevent Interiora putem Amazon platforme. Upravo je onlajn prodaja namještaja fokus širenja firme Prevent Interior, a kroz strategiju vertikalne integracije materijala.\nOsim tapaciranog namještaja, Prevent Interior nudi i opremanje kompletnih enterijera za uređenje luksuznih jahti i poslovnih objekata.\nNove tehnologije za jači rast\nDrvoprerađivačka industrija je jedna od rijetkih industrija u Bosni i Hercegovini koja ostvaruje trgovački suficit i svake godine ostvaruje povećanje izvoza. Komparativne prednosti BiH, kao tržišta za proizvodnju namještaja, mogu biti samo ojačane i usmjerene ka daljem stvaranju dodane vrijednosti u konačnim proizvodima, objašnjava Uzunović.- Prevent grupacija pokazala je opredijeljenost za razvoj ove industrije te smo, zahvaljujući prepoznatljivosti naših proizvodnih mogućnosti, dokazanoj pouzdanosti i efikasnosti, te etabliranim brendovima, stupili u kontakt sa velikim kupcima. S tim u vezi, ulaganje u nove proizvodne tehnologije smatramo od ključne važnosti za rast i razvoj kompanije zajedno sa ulaganjima u radnike, dizajn i kvalitet proizvoda – rekao je Uzunović.\nKada je u pitanju plan daljeg razvoja poslovanja, cilj je širenje proizvodnog asotrimana, jačanje razvojnog centra i ulaganje u nove tehnologije kako bi pratili posljednje trendove u oblasti namještaja.\nPrevious Post Sretan Dan žena\nNext Post Prevent Grupacija partner treće regionalne poslovno stručne konferencije namijenjene industrijskim i proizvodnim djelatnostima Proizvodnja-Industrija-Tehnologija, PIT Drina 2019


Puštena u rad mini hidroeletrana na Vlasini\nNa reci Vlasina u naselju Donje Gare u opštini Crna Trava danas je puštena u rad mini hidroeletana snage 2,5 megavata.\nKako je saopšteno, tu elektranu, koja će godišnje proizvoditi 10 miliona kilovat-sati struje u rad je pustila ministarka energetike, razvoja i zaštite životne sredine Srbije Zorana Mihajlović, koja je istakla da su obnovljivi izvori energije energetska budućnost Srbije.\n- Stav Ministarstva energetike, razvoja i zaštite životne sredine i Vlade Srbije je da podrže sve koji žele da investiraju u obnovljive izvore energije ali ne samo deklarativno i medijski. Ministarstvo će pomoći da se smanji procedura i broj dozvola sa 27 svede na maksimalno tri - rekla je ona.\nMihajlovićeva je rekla da će do kraja godine Ministrastvo energetike, razvoja i zaštite životne sredine preuzeti obezbeđivanje svih potrebnih dozvola.\nHidroelektranu na Vlasini u naselju Donje Gare izgradilo je beogradsko preduzeće Hidro-tan, investitor je preduzeće Eko-energo grupa. Vrednost investicije je četiri miliona evra.


Samoubilački napad na skupu pomirenja u Iranu\nIranski državni mediji izveštavaju da je u napadu bombaša samoubice na skupu na jugoistoku zemlje, poginula najmanje 31 osoba, među kojima je i nekoliko komandanata iranske elitne Revolucionarne garde.\nU napadu na skupu pomirenja predstavnika Revolucionarne garde i šiitskih i sunitskih starešina u pokrajini Sistan-Baludžistan, 28 ljudi je ranjeno.\nMediji prenose da je samoubica s prslukom sa eksplozivom, detonirao eksploziv u toku skupa. Među poginulima je šest komandanata, uključujući i zamenika komandanta Revolucionarne garde, generala Nurija Ali Šuštarija i komandanta pokrajinske garde. Iranski mediji izveštavaju da je odgovornost za napad preuzela sunitska pobunjenička organizacija Džandalah, mada organizacija još nije izdala javno saopštenje o tome.\nRevolucionarna garda takođe optužuje Zapad za napad, pominjući Sjedinjene Države kao silu „globalne arogancije“. Portparol Državnog sekretarijata Ian Keli, osudio je napad kao „terorističko delo“ i odbacio tvrdnje o umešanosti Sjedinjenih Država kao „potpunu laž“.